
Asresiuni la are 

Reluând ideea factorilor nocivi la adresa faunei cinegetice, putem reliefa, în 
continuarea influenţei politico-le islative, acțiunea actorului politico-executiv, 
anticipată deja. Fiindcă și deciziile sau indeciziile funcţionarilor publici Se popii în 


domeniul cinegetic, promovați pe bază de criterii disimulate, își au partea 


or esenţială 


de contribuţie la degradarea managementului cinegetic și la diminuarea îngrijorătoare 
a efectivelor multor specii de interes vânătoresc. Așa după cum am mai precizat, o | 
diminuare, mai accentuată în realitate, decât este reflectată în statisticile ultimilor ani. 


entru a face mai ușor de expus, 
P susținut si înţeles această afir- 
maţie, alegem calea explicitării 
involuţiei surprinzătoare a efectivelor 
de iepuri din România. În fapt, o pră- 
bușire a acestor efective în aproape în- 
treaga ţară, spre deosebire de involutia 
mai lentă, deși aproape generalizată, 
din celelalte țări europene. 
Majoritatea cauzelor care au deter- 
minat această involuţie, extinsă în spa- 
tiu, au fost dezbătute amplu în ultima 


perioadă. Au fost, de asemenea, relie- 
fate la diverse simpozioane și în lucrări 
de strictă specialitate, așa încât au 
ajuns să fie, în mare parte, cunoscute. 
Deocamdată însă, numai în mare parte. 

Principala cauză pare să rămână, 
precum în cazul majorităţii celorlalte 
specii cinegetice la care efectivele 
reale scad, degradarea treptată, dar de 
necontestat, a condiţiilor naturale de 
habitat. În cazul iepurelui, acestea 
sunt manifestate prin: 


° extinderea monoculturilor agri- 
cole, din ce în ce mai pure și pe supra- 
feţe din ce în ce mai întinse, precum și 
transformarea fâneţelor naturale, a 
fostelor livezi și multor terenuri culti- 
vabile agricol, în special din zonele de 
deal, în pășuni, din ce în ce mai degra- 
date, pentru oi şi capre; 

° chimizarea exagerată, greu de 
verificat în privinţa nocivităţii substan- 
telor active asupra animalelor cu 
sânge cald, și mecanizarea perfor- 

Agresiuni la adresa 
faunei cinegetice (ID 


mantă din agricultură, prin folosirea 
utilajelor cu front extins si viteză 
mare de lucru, de regulă lipsite de in- 
stalații mecanice sau electronice de 
speriat sau de îndepărtat fauna cine- 
getică din porțiunile parcurse si cele 
ce urmează a fi parcurse cu lucrări; 

° creşterea numărului de prădători 
naturali ai iepurelui, datorită protec- 
tiei de care se bucură anumite specii 
cinegetice prădătoare cu păr și pene, 
precum și creșterea numărului de 
câini hoinari sau sălbăticiți în suprafe- 
tele productive cinegetic; 

° efectuarea de lucrări agricole, care 
lasă terenul fără adăpost pentru iepuri, 
imediat după recoltarea culturilor; 

° proliferarea braconajului cu 
ogari, laţuri, arme cu aer comprimat, 
arme de cal. 5,6 l.r. și chiar cu arme 
de foc, atât ziua cât și noaptea, la far. 

La cele de mai sus se adaugă, însă, 
şi o culpă de netăgăduit, mai puţin se- 
sizabilă și neadusă încă în discuţie, a 
administratorului fondului cinegetic 
național, care: 

° nu s-a preocupat de descrierea 
inteligibilă a limitelor fondurilor cine- 
getice și, mai ales, de stabilirea și reac- 
tualizarea la timp a suprafeţelor 
productive cinegetic din cadrul aces- 
tora, deși aceste suprafeţe s-au dimi- 
nuat, uneori foarte mult, faţă de cele 
stabilite de ICAS în anii 1998 și 2002, 
inexacte încă de pe atunci; 

° a neglijat necesitatea reactualiză- 
rii efectivelor optime, exagerate din 
start pe multe fonduri cinegetice, în 
condiţiile degradării din ce în ce mai vi- 
zibile a habitatelor specifice iepurelui; 

° a neglijat, în totalitate, necesita- 
tea stabilirii unui spor natural multia- 
nual real al speciei, mult mai mic decât 
sporul natural calculat în mod eronat 
de ICAS, cu peste 30 de ani în urmă; 

° nu a urmărit, cu responsabilita- 
tea cuvenită, conservarea unui nivel 
corespunzător al stocurilor de re- 
producţie, constatat teoretic cu ocazia 
lucrării de evaluare a efectivelor reale 
de iepuri, în fiecare primăvară, pe fie- 
care fond cinegetic. 

Așadar, administratorul fondului 
cinegetic național a operat, atunci 
când a stabilit cotele de recoltă, cu 
date eronate sau aleatoriu stabilite, 
motiv pentru care cotele de recoltă 
aprobate au fost, de regulă, exagerat 
de mari, departe de a putea fi integral 
realizate în ultimii ani. Dar acest fapt, 
al nerealizării sistematice a cotelor de 
recoltă aprobate, pare să nu fi trezit 
nici un fel de suspiciune specialiștilor 

administratorului, în privinţa afectării 
grave a stocului de reproducție. 

Pentru detalierea celor expri- 
mate mai sus, susţinem că acești 
specialişti au greșit nepermis și ris- 
cant cu ocazia stabilirii efectivelor 
reale din teren, prin extinderea nu- 
mărului de exemplare găsite în su- 
prafeţele de probă la suprafețe 
productive cinegetic nereal de mari. 
Chiar dacă aceste suprafeţe existau 
teoretic în anul 2002, ele s-au dimi- 
nuat vizibil între timp, prin extinderea 
intravilanului construit, împrejmuirea 
unor obiective, plantaţii și culturi etc. 
Așa s-a ajuns la stabilirea „din birou” 
a unor stocuri de reproducție cu mult 
mai mari decât existau în realitate. 

În al doilea rând, administratorul 
a greșit grav prin folosirea unor spo- 
ruri naturale neverosimil de mari, sta- 
bilite de ICAS, față de sporul natural 
multianual, stabilit printr-un calcul 
simplu și de necontestat, plecând de la 
evoluţia de-a lungul anilor a efective- 
lor si recoltelor de iepure. 

Intrarea în formula de calcul a co- 
telor de recoltă cu aceste două catego- 
rii de cifre greșite, indiscutabil mai 


Pentru detalierea 

celor exprimate mai 
sus, susţinem că acești 
specialiști au greșit 
nepermis şi riscant cu 
ocazia stabilirii efectivelor 
reale din teren, prin 
extinderea numărului de 
exemplare găsite în 
suprafeţele de probă la 
suprafeţe productive 
cinegetic nereal de mari”. 


mari decât cele reale, au condus la 
cote de recoltă ireal de mari. 

În continuare, extragerea cotelor 
de recoltă stabilite în modul eronat 
arătat de administrator, în condiţiile în 
care aceste cote sunt obligatoriu de 
realizat după lege, a condus la afecta- 
rea evidentă și bruscă a stocurilor de 
reproducție și, implicit, la prăbușirea 
efectivelor reale în anii ce au urmat. 
Această situaţie se petrece însă de mai 
mulți ani în România, iar reprezentan- 
ţii administratorului, ori nu înţeleg 
acest mecanism al distrugerii stocurilor 
de reproducție și, implicit, a efectivelor 
de iepuri, ori nu se sinchisesc deloc de 
această situaţie, făcându-se că nu înţe- 
leg de ce nu au putut fi realizate, an de 
an, cotele de recoltă aprobate. 

Iată deci, de ce susţinem că, pe 
lângă alti factori de habitat nocivi fau- 
nei cinegetice, s-a adăugat, ani buni, 
şi factorul politico-executiv. Iar rațio- 
namentul, evidenţiat concis în cazul 
iepurelui, se poate extinde, incontes- 
tabil fără a greşi, și în cazul celorlalte 
specii de faună cinegetică sedentară, 
la care evaluarea efectivelor se face în 
pieţe de probă. NPR 

Obsesia traditionalismului 


e e dy W e 

fondul cinegetic 


ELIADE BĂLAN 


Adică dispare „identitatea națională” dacă impui 
reguli, deja statuate legal, pentru ciobanii care 
practică transhumanţa? Se duc oare pe apa sâmbetei 
obiceiurile și tradiţiile în oierit dacă pora sus 

a 


stacheta exigenţei din considerente 


vorabile 


protejării fondului cinegetic? Excesul particular, 
constând în dorința stabilirii numărului de câini de 
stână exclusiv de către proprietarii de turme, poate fi 
rezolvat fără modificări legislative adaptate la 


contextul actual? 


i bine, da. Dacă trebuie să 
E apărăm această avere natio- 

nală, fauna, trebuie să ne des- 
pártim de relativismul nostru 
traditional si sà tintim spre aspiratii de 
nivel european. Prin urmare, îi contra- 
zic categoric pe cei care ies acum din 
lizieră cu frustări private și susțin că 
actualele prevederi legislative privind 
limitarea numărului de câini, despre 
care am mai scris în revista noastră, 
ar fi o răfuială între vânători și cio- 
bani. În viziunea unor „înțelepţi” de- 
fazaţi și inepţi, de ciobani si de 
practicile lor nu ar trebuie să se atingă 
nimeni, întrucât ei știu mai bine câți 
câini trebuie să aibă la stână și cum să 
fie instruiți pentru ca animalele sălba- 
tice să nu aibă de suferit. Cine se 
„leagă” de oierit, cu tot ce cuprinde 
acest fenomen cu vechime, înseamnă 
că acela vrea să dispară un mod de 
viață! Așa să fie? Nu cumva s-a dorit 
ca proprietarii de turme să aibă câini 
mulți și necondiționaţi de ceva, de 
vreo regulă, de lege? 

Aceşti oameni trebuie să înțeleagă 
că lumea civilizată nu mai are nimic 
comun cu oieritul fără condiţii de 
funcţionare bine stabilite. Prin ur- 
mare, sunt de acord cu cel care spune 
că în România, oieritul arată altfel as- 
tăzi decât acum două-trei decenii, ca 
în urmă cu o sută de ani... Totuși, cio- 
banii încă mai trec și astăzi cu oile 
peste terenurile private, pe drumuri 
naţionale, chiar pe autostrăzi. Cu toa- 
tea astea, lumea lor s-a schimbat con- 
tinuu si accelerat dupa 1990. Practic, 
într-o singură generaţie, s-a dus o tra- 
ditie de veacuri. Urmează concluzia 
care trebuie luată serios în seamă: pu- 
tini ciobani s-au adaptat vremurilor! 


Ultima remarcă pune în evidență 
relatarea unui de martor care s-a în- 
tâlnit în Parcul Natural Bucegi cu păs- 
torii și câinii lor de turmă. Turistul 
consemnează pe blog faptul că este 
aproape imposibil să le spui ciobani- 
lor să le pună câinilor jujeu la gât, 
cum scrie în regulamentul Parcului 
Natural Bucegi. Nu doar că nu ţin 
cont de aceste obligaţii, dar dacă nu 
stai după ei, oile intră în habitatele ca- 
prelor negre si nu văd nicio problemă 
când câinii aleargă după o capră. Ra- 
portat la numărul de mioare, câinii 
sunt foarte mulți și sunt un pericol nu 
doar pentru animalele sălbatice, ci și 
pentru turiști. Martorul mai spune că 
nu a descoperit niciun indiciu care să- 
] facă să creadă că acești câini ciobă- 
nesti, pe care i-a văzut de multe ori în 
Parcul Bucegi, au trecut printr-o etapă 
de instruire chinologică. 

Faptul că legea are unele preve- 
deri relativ recente, menite să limiteze 
numărul de câini de stână, nu trebuie 
să-i exaspereze pe proprietarii de 
turme de oi și nici să-i facă pe unii să 
vină în spaţiul public cu afirmaţii de 
genul „identitatea naţională este în 
pericol!”. Păi, dacă lumea a intrat în 
etapa modernismului, un proces firesc 
și necesar, care aduce transformări 
benefice pentru omenire, este normal 
să se schimbe și atitudinea ciobanilor 
faţă de mediul înconjurător. A res- 
pecta obiceiurile și tradiţiile nu în- 
seamnă a merge de-a valma cu oile pe 
terenurile proprietarilor și lăsarea hai- 
telor de câini să atace sau să gonească 
vânatul. Este bine să înțeleagă și cei 
care-i acuză nejustificat pe vânători 
de modificarea legii că acești câini de 
stână, de cele mai multe ori ocupă 


nișe libere din natură, nișe existente 
tot din cauza omului, intrând în com- 
petiție pentru hrană cu prădatori na- 
turali. Câinii în stare de libertate și de 
semilibertate sunt o adevărată ame- 
ninţare pentru biodiversitate, susțin 
ornitologii. Despre câinii ciobanilor, 
oficialii Societăţii Ornitologice din Ro- 
mânia (SOR) spun că pun o presiune 
suplimentară și de nedorit pe popula- 
tiile naturale de mamifere și păsari, 
multe dintre ele fiind specii protejate 
şi amenințate la nivel european sau 
global, indiferent dacă sunt specii- 
pradă sau prădători. De multe ori, 
acești câini de turmă vagabondează 
departe de stână și ajung să se repro- 
ducă necontrolat, iar apoi se sălbăti- 
cesc. Mamiferele de vârstă mică și 
talie medie, așa cum sunt iepurii și 
progeniturile cerbilor, mistreţilor, că- 
priorilor și caprelor negre, se află de- 
mult în meniul acestor câini, susțin 
specialiștii de la SOR. 

Nu există niciun dubiu că acești 
câini sunt în propietatea ciobanilor, 
respectiv a proprietarilor de turme. Ei 
sunt responsabili de felul în care sunt 
crescuți, intreținuţi și instruiți. Din 
acestă perspectivă sunt de acord cu 
cei care consideră că „aceste animale 
trebuie prinse într-o evidenţă foarte 
clară: să fie microcipate și crotaliate, 
pentru ca proprietarul lor să poată fi 
ușor de identificat. În cazul în care 
câinii atacă fauna, atunci ciobanii tre- 
buie să răspundă conform legii”. Abia 
atunci se poate spune că și noi avem 
ciobani europeni, cu câini de rasă 
adecvată, înregistraţi, întreţinuţi, vac- 
cinați si deparazitați corespunzător și, 
mai ales, dresați pentru pentru ajuto- 
rul ce le justifică existența. NPR 

În general, mediul poate influenţa întreaga gamă a tuturor aspectelor și manifestărilor 
esenţiale ale vieţuitoarelor. Ne vom referi aici, mai ales, la fauna noastră „de interes 
cinegetic”, termen pe care ne îngăduim să-l folosim peiorativ în repetiție, insistând, atât 
cât avem posibilitatea, asupra aspectelor de influenţă ale mediului privind desfășurarea 
unor procese esențiale din viața acestora. Căile de influenţă ale mediului se pot defini ca 
cele naturale (condiţiile de hrană — oferta trofică si condiţiile climatice) și cele datorate 
activităților umane (prezente într-o, din păcate, prea largă gamă de manifestări). 


intre toate subspeciile de râs 
D existente in lume, cea la care 

ne vom referi in cele ce ur- 
mează are cea mai largă răspândire 
geografică din Europa până în Asia, 
fiind un reprezentant marcant al fau- 
nei carpatine din România. 

Până la sfârșitul secolului al XIX-lea 
era mai puțin cunoscut, cu toate că 
prima referire scrisă despre râs ne par- 
vine de la Pliniu cel Bătrân (sec. I d. 
Hr.), autorul celebrei opere Historia Na- 
turalis (cuprinzând 37 de volume, din 
care 4 cu privire la zoologie), cu scurta 
descriere a înfățișării animalului: „Effi- 
gie lupi, pardorum maculis”. Adică sa- 
vantul antichității îl vedea „asemănător 
cu lupul, pătat ca o panteră”, aserțiune 
care poate ar fi trebuit să stârnească in- 
teresul și curiozitatea oamenilor cu afi- 
nități faţă de știință, de-a lungul celor 
nouăsprezece veacuri scurse de când 
apăruse marea operă a lui Pliniu. 

Abia în secolul al XX-lea au fost 
inițiate și desfășurate, în țările euro- 

pene occidentale, numeroase cerce- 
tări şi studii privind eco-etologia râsu- 
lui din Europa. Notabile sunt cele 
inițiate în țări scandinave — Norvegia 
şi Suedia — bazate și pe telemetrie, în- 
cepând cu anul 1994, făcând din râs 


una din speciile carnivore cele mai 
studiate din lume. Acest fapt s-a pe- 
trecut după ce, la mijlocul secolului 
trecut, specia fusese intens 
vânată/persecutată. 

Au fost desfășurate observaţii și 
cercetări și în alte ţări europene — Ce- 
hoslovacia, Franța, Elveţia, Spania — 
dintre care unele au studiat și dieta 
râsului. Cu toate acestea, au existat 
numeroase ezitări în chiar taxonomie 
şi încercări de sistematizare, până în 
anii '80 ai secolului trecut, când au 
fost în sfârșit adoptate și recunoscute 
patru specii ale genului actual Lynx: 
râsul canadian - Lynx canadensis, 
râsul european sau euroasiatic — 
Lynx lynx, râsul iberic — Lynx pardi- 
nus şi râsul roșcat — Lynx rufus. Mai 
recent, au fost emise și propuneri pri- 
vind nu mai puţin de nouă subspecii, 
pe care nu le mai enumerăm. 

Dintre toate speciile de râs exis- 
tente în lume, cea la care ne vom re- 
feri în cele ce urmează are cea mai 


largă răspândire geografică, din Eu- 
ropa până în Asia, și este un reprezen- 
tant marcant al faunei carpatine din 
România. lar pentru că cel din penin- 
sula iberică ne poate oferi un exemplu 
de modul în care a fost influenţată si- 
tuatia sa actuală, îl vom cita la mo- 
mentul potrivit. 


Râsul european sau euroasiatic 

Fiind mai puţin cunoscut prin stu- 
dii și cercetări ştiinţifice ample și amă- 
nunţite care să se fi desfășurat în tara 
noastră, cu excepția unor materiale 
de sinteză și a unei teze de doctorat 
elaborată în cadrul Universităţii Tran- 
silvania din Brașov, vom încerca să ne 
completăm informaţiile asupra sa, din 
punctul de vedere al rândurilor de 
față, folosind, pentru comparaţie, și 
rezultatele observaţiilor obținute în 
alte ţări, cu eventuale concluzii adap- 
tate la condiţiile similare celor de la 
noi. Pentru un suport al derulării ana- 
lizei noastre, este necesară reaminti- 
rea câtorva elemente definitorii din 
biologia și etologia râsului. 

Astfel, râsul este un prădător prin 
excelență, un super-prădător, deoa- 
rece în lista sa de hrană figurează și 
alti prădători (pisica sălbatică, vulpea 
și, ocazional, jderul), alături de spe- 
ciile care formează hrana sa obișnuită 
(căprior, mistreţ, păsări, rozătoare 
mici). Nu este necrofag, adică nu se 
atinge de hoiturile animalelor, cu ex- 
ceptia celor ucise de el, pe care întot- 
deana le ascunde, acoperindu-le cu 
fragmente vegetale sau zăpadă, după 
caz. Vânează singur, exceptând feme- 
lele care însoțesc puii. 


Teritoriul râsului 

Posedând un puternic instinct de 
teritorialism pentru domeniul său, îl 
delimitează în special prin repere ol- 
factive și îl apără împotriva congene- 
rilor, exceptând sezonier femelele, cu 
ale căror teritorii se poate intersecta 
periferic. 

În studiul suedez la care ne-am re- 
ferit, un teritoriu controlat de un râs 
este evaluat la 15.000-25.000 ha. 
Pentru arealul românesc al speciei, 
adică 57.000 kmp raportat la efectivul 
estimat al anului 2010, de 1.600 
exemplare, teritoriul unui râs ar fi de 
3.560 ha, după cercetările întreprinse 
în teza de doctorat la care am făcut 
referire, dar care, în opinia noastră, a 
omis cel puţin habitatele pe versantul 
sudic al Munţilor Făgăraș. Oricum 
însă, diferența de întindere a unui te- 
ritoriu controlat de un râs în arealul 
suedez și cel din arealul carpatin ro- 
mânesc este cât se poate de evidentă, 


dar trebuie să avem în vedere și dife- 
renţele dintre suprafaţa scandinavă și 
cea carpatină ocupată de râs. 

Cu toate acestea, populația râsului 
din întreaga zonă scandinavă repre- 
zintă 37% din populaţia europeană a 
speciei, pe când cea din spaţiul carpa- 
tin, incluzând si lanţul carpatic din 
afara ţării noastre, reprezintă 41% din 
această populaţie. 


Dieta râsului si oferta trofică 
a diferitelor zone geografice 

În ţările europene, condiţiile de 
mediu, incluzând și oferta trofică, se 
prezintă diferențiat. De pildă, studiul 
suedez a ajuns la concluzia că un râs 
are nevoie de 1-2 kg de carne zilnic, 
ceea ce înseamnă că un căprior i-ar 
ajunge ca hrană pentru 8 zile, iar un 
iepure poate fi mâncat într-o singură 
repriză. Capturarea uneia sau alteia 
din cele două specii-pradă poate fi re- 
petată, ambele fiind abundent repre- 
zentate în teritoriul scandinav al 
râsului. Dar, în această zonă, există și 
lemingul (Lemmus sp.), un rozător en- 
demic scandinav, care se găsește de 
asemenea din abundență și este și 

prădător prin 
excelență, un super- 
prădător, deoarece în lista 
sa de hrană figurează și 
alți prădători (pisica 
sălbatică, vulpea și, 
ocazional, jderul), alături 
de speciile care formează 
hrana sa obișnuită 
(căprior, mistreţ, păsări, 
rozătoare mici)”. 


ușor de capturat. La aceste specii se 
adaugă și avifauna locală variată, care 
completează oferta trofică scandinavă 
şi multiplică posinilităţile râsului de a 
se hrăni, eventual fără pauze mai 
mari de câteva zile, în care hrana i-ar 
lipsi. 

Același studiu suedez publică și 
detalii cu privire la modul de atac al 
râsului. Astfel, s-a confirmat felul în 
care acesta atacă, deci cum proce- 
dează pentru dobândirea hranei, prin 
pândirea prăzii, declanșând atacul 
asupra ei de la distanţe sub 20 m prin 
salturi rapide. Rareori isi urmărește 
prada la distanțe mai mari de 100 m. 
Deci, conform acelui studiu, râsul reu- 
şește să captureze un căprior în 75% 
din atacuri, dacă prada se află cel 
mult 20 m depărtare de el. Când se 
află la cca. 50 m depărtare, procentul 
de reuşită ar fi de cca. 50%, iar când 
prada s-ar afla cam la 200 m, şansele 
pentru capturarea acesteia scad până 
la 30% din numărul de încercări. De- 
altfel, se apreciază că, în doar 1-5 % 
din situații, atacurile se întind la dis- 
tante apropiate de 200 m. Subliniem, 
însă, că acel studiu a avut în vedere 
căpriorul si o specie de iepure carac- 
teristică zonei, Lepus timidus, care isi 
schimbă culoarea blănii în alb pentru 
timpul iernii, ambele găsindu-se din 
abundență, astfel că figurează cu prio- 
ritate în dieta râsului din acea zonă 
nordică a Europei. 

Un alt studiu occidental diferen- 
țiază rezultatele atacurilor și în func- 
ție de sexul animalului, astfel că 
femelele însoţite de pui reușesc în 
proporție de 60-70% din cazuri, mas- 
culii reuşesc în 40-60% din cazuri, iar 
exemplarele subadulte, în doar 10- 
20% din cazuri. 

Eco-etologia râsului 
(uns lynx, Linné 
758) 


Desi in tara noastrà nu s-a efectuat 
un astfel de studiu, care sà diferen- 
tieze șansele de capturare a prăzii în 
funcţie de distanţă ori sexul prădăto- 
rului, nu vedem de ce râsul din Car- 
pati nu ar putea avea aceleași 
performanţe. 

După un studiu cehoslovac, între- 
prins pe analiza unui număr de 88 de 
stomacuri de râs provenite din lanţul 
carpatic existent pe teritoriul fostei 
țări, rezultă umătoarea compoziţie: 
rozătoare mici — 20%, fazani (!) — 4%, 
alte păsări — 5%, insecte — 4,6%, alte 
carnivore (mai mici) — 4%. Dar nu se 
face menţiunea completării compozi- 
ției până la 100%. 

Într-un studiu elveţian, făcut cu 
analiza a 195 de probe luate din ex- 
cremente de râs și din resturile prăzi- 
lor, rezultă următoarea compoziţie a 
dietei: 77% căprior, 18% capre negre, 
3,5% iepure, 1% rozătoare mici, 0,5% 
păsări. 

În Spania, mai exact în Andalusia, 
situată în sudul peninsulei iberice, tră- 
ieşte o specie de râs endemică, Lynx 
pardinus, a cărui situaţie este suscep- 
tibilă la o reducere apropiată de dis- 
pariţie. Motivul principal îl constituie 
faptul că, peste 90% din dieta sa, este 
constituită din lapini (nu degeaba 
Spania își datorează denumirea, eti- 
mologic vorbind, prezenţei în abun- 
dentà a lapinilor!), dar această 
specie-pradă a fost victima a două 
mari epizootii: în anii '60 a fost inocu- 
lată mixomatoza la o populaţie de la- 
pini, în scopul de a fi controlată. Dar 
efectul a fost afectarea și dispariția 
masivă a acestei specii, reducându-se 
astfel direct și principala sursă de 
hrană a râsului iberic. În același dece- 
niu nefast pentru râs, populaţiile de 
lapini rămase au fost afectate de o 
altă boală, hemoragică virală, care a 
contribuit și ea la reducerea masivă a 
resurselor de hrană, iar mediul zonei 
nu a avut o ofertă trofică compensa- 
torire, fiind reprezentată într-o mă- 
sură mult mai mică decât lapinul, 
fiind alcătuită din potârnichi, fazani și 
rozătoare mici. La lipsa de hrană s-a 
adăugat şi braconajul, astfel că, în 
prezent, râsul iberic este clasificat de 
către UICN (Uniunea Internaţională 
pentru Conservarea Naturii), ca fiind 
în categoria animalelor sălbatice cu 
cel mai ridicat nivel critic de amenin- 
tare. Este un exemplu de mod în care 
activitățile umane, în cazul de faţă ex- 
perimentul nefast cu mixomatoza, 

adăugând si braconajul, au diminuat 
dramatic oferta trofică a mediului din 
acea regiune geografică și au determi- 
nat acea influenţă la care ne-am refe- 
rit în preambulul acestor rânduri. 

Un alt studiu, publicat, într-o teză 
de doctorat consacrată râsului în 
Franța, sub auspiciile Școlii Supe- 
rioare de Medicină Veterinară din 
Lyon, furnizează concluzii privind 
dieta râsului în Masivul Vosgi, pe baza 
analizelor făcute excrementelor de râs 
descoperite, astfel: vertebrate (că- 
prior, în 6 probe, insectivore, în 6 
probe, rozătoare mici, în 5 probe, pă- 
sări, în 2 probe) total 19 probe; neve- 
rebrate (insecte, în 2 probe); vegetale, 
în 2 probe. 

Cele câteva exemple de până 
acum confirmă că, de fapt, oferta tro- 
fică a mediului este extrem de diferită 
în funcţie de zona geografică a habi- 
tatelor râsului. În aria sa de răspân- 
dire carpatică românească, râsul nu 
are la dispoziţie nici o abundență de 
căprior ca în habitatele scandinave, 
nici una de iepure, așa că se hrănește 
cu elementele faunistice spontane, pe 
care nu le găsește întotdeuna cu ușu- 
rinţă — din când în când un căprior ori 
o capră neagră, vițel de cerb, purcei 
de mistreţ, pisică sălbatică, vulpe, 
jder, rozătoare mici, păsări — până, 
mai rar, la coșul de munte. 

Lipsindu-ne studii de referință pri- 
vind dieta amănunțită a râsului, nu 
rămâne decât să tragem o concluzie 
logică. Din moment ce râsul se men- 
ţine în efective care nu au dat motive 
de îngrijorare în privinţa sa din punc- 
tul de vedere al hranei, înseamnă că 
găseşte hrană și în habitatele carpa- 
tine românești. 

Însă ceea ce îl afectează, cu sigu- 


ranţă, este activitatea umană, cu în- 
treaga sa gamă de manifestări, extrem 
de variată de altfel. Este suficient să 
ne referim la nesăbuinţa cu care au 
fost tăiate, și poate unele defrișate, 
suprafeţe cumulate uriașe de pădure, 
multe din chiar habitatele ocupate de 
râs. Asupra efectului, nu ar mai trebui 
insistat, desi este cunoscut și, din pă- 
cate, ignorat chiar la nivelul la care ar 
trebui să se vegheze cu stricteţe la 
păstrarea intactă a spaţiului forestier, 
deci a mediului. Așa cum s-au petre- 
cut lucrurile până acum, s-a obținut 
un efect nefast şi asupra tuturor spe- 
ciilor din fauna care se adăpostea în 
aceste păduri tăiate „la ras” și, repe- 
tăm, unele chiar defrișate, în scopul 
obţinerii de venituri uriașe, ori pentru 
amplasarea unor construcţii de așe- 
zări omenești și drumuri. 

În oricare din aceste situaţii, frag- 
mentarea teritoriului a determinat 
anularea/desfiinţarea condiţiilor de 
viaţă pentru întreaga faună locală. 
Suntem siguri că tara noastră nu re- 
prezintă un caz izolat din acest punct 
de vedere. Dar, este la dispoziţia ori- 
cui să se informeze prin actualele mij- 
loace moderne că, în alte ţări, 
preocuparea pentru a se evita sau 
compensa acele situaţii, care pericli- 
tează mediul, deci și fauna, există și 
constitue o prioritate de prim rang a 
forurilor centrale abilitate. Nu ca la 
noi. lar cercetarea și instituțiile știin- 
țifice și de învățământ desfășoară pro- 
grame menite să ajute la punerea în 
practică a măsurilor necesare în acest 
sens. Din acest punct de vedere, apor- 
tul informativ al presei și atitudinea 
pozitivă si fermă a unor organizații 
non-guvernamentale aduc un sprijin, 
de multe ori decisiv. NPR 


Din nou despre arme 


BIANCA IORIATII 


Pe data de 3 iunie, la Bruxelles, Consiliul European, a cărei președinție este deţinută de 
Olanda, a propus interzicerea replicilor armelor de foc vechi și ștergerii întregii 
Categorii D din Directiva Arme, impunând, în același timp, unele reglementări 
represive sportivilor. Ultima găselniţă a președinției Olandei, care în curând își încheie 
mandatul de 6 luni în fruntea consiliului, ar viza vânătorii, conform comunicatului de 
presă FACE, prin eliminarea din textul Directivei Arme a excepţiei pentru replicile 
armelor vechi (cu un singur foc și încarcare prin gura ţevii), olosite de către vânători 
în unele țări, de unii sportivi, de colecționari și pentru reconstituirile istorice. 


ceeași abordare restrictivă a 
A fost luată de Comisie și în ceea 
ce privește tirul sportiv, adu- 
cându-se noi constrângeri cu privire la 
mărimea magaziilor armelor și intro- 
ducerea aderării obligatorii la o orga- 
nizaţie de tir sportiv, ca și condiție de 
participare la competiţiile sportive. 
Aceste propuneri i-au determinat 
pe utilizatorii legali ai armelor de foc 
să se întrebe dacă restricționarea re- 
producerilor armelor vechi și elimina- 
rea Categoriei D vor contribui, cu 
adevărat, la lupta împotriva terorismu- 
lui, având în vedere că niciun raport 
nu a arătat că replicile armelor vechi 
ar constitui vreun pericol pentru secu- 
ritate și societate. Criminalii care folo- 
sesc „kalașnicoave” și dealer-ii de arme 
care aprovizionează piața neagră a te- 
rorismului nu vor fi afectați deloc de 
aceste noi constrângeri, care vor avea 
impact negativ doar asupra cetăţenilor 
onești, posesori legali ai replicilor. În 
schimb, măsura de interzicere a repli- 
cilor ar produce un impact economic 
important, având în vedere că aceste 
arme sunt vândute, la ora actuală, în 
numeroase state din UE, precum 
Franța, Germania, Polonia, Ungaria, 
Letonia, Lituania, Bulgaria, Republica 
Cehă, Slovacia și Italia, și ar pune în 
pericol viitorul întreprinderilor mici si 
mijlocii în domeniu, se mai menţio- 
nează în comunicatul FACE. 
Propunerile Comisiei din ultimele 
luni au avut ca reacție mobilizarea 
apărătorilor armelor de foc din UE, 
care au înaintat o petiție online si au 
adunat peste 315.000 de semnături, 
un instrument de lobby inspirat de la 
apărătorii armelor din Statele Unite. 
Unul dintre activiștii grupului, Katja 
Triebel, spune că acesta a fost fondat 
în octombrie 2013 „pentru a lupta îm- 
potriva interziceri armelor în UE, având 
în vedere revizuirea Directivei Arme, 
adoptată pentru prima data în 1991”. 
FACE pastrează distanţa faţă de 
această petiție, alegând, în schimb, 
mijloacele tradiționale de lobby, pre- 


cum conferințele, scrisorile și întâlni- 
rile tête-à-tête cu legiuitorii. 

Fără îndoială, lobby-ul european 
în domeniul armelor este mult mai 
redus față de cel american. Ca termen 
comparativ, majoritatea asociaţiilor 
de vânătoare europene alocă un 
buget de 10.000 de euro pe an în 
acest scop, ceea ce înseamnă circa 1 
milion de euro la nivelul FACE, față 

conservator, a declarat că 
propunerea comisiei este 
„slab elaborată și necesită 
multă muncă”, 


A 


de cei peste 20 de milioane de dolari 
anual, sumă alocată de National Riffle 
Association (Asociația Națională a Ar- 
melor din America). 

Intergrupul Biodiversitate, Vână- 
toare si Mediu Rural, principalul aliat 
al vânătorilor din cadrul Parlamentu- 
lui European, a adoptat, la sfârșitul 
lunii aprilie, o rezoluţie care a avut 
drept scop reducerea numarului de 
amendamente propuse de comisie, 
printre care limitarea achiziţiei și de- 
tinerii legale de arme de foc de către 
vânători si sportivi. Cei 110 eurode- 
putați participanţi la reuniunea inter- 
grupului au fost foarte critici cu 
privire la unele amendamente, respin- 
gând propunerea de interzicere a 
unor arme semi-automate pe baza 
aparenţei, criteriu care trece înaintea 
caracteristicilor de funcționare. Vicky 
Ford, eurodeputat britanic conserva- 
tor, a declarat că propunerea comisiei 
este „slab elaborată și necesită multă 
muncă” în continuare, înainte de a fi 
supusă procedurii de adoptare. 

Surse ale ziarului Politico spun că 
un accord asupra textului final al Di- 
rectivei este așteptat în luna octom- 
brie. Noi vă vom ţine la curent cu 
ultimele noutăţi. NPR 

DE SEZON Vânătoare la căprior 


tè 


Capriorul -aspecte > 


practice la vânătoare O 


Este vremea lui Florar, iar sezonul la căprior oferă o 
paletă largă de posibilităţi de a petrece momente de 
neuitat în terenul de vânătoare. Chiar dacă iarba 
porla a crescut, iar livezile au deja semnul rodului 

ogat, chiar dacă etajul arbustiv al pădurii s-a îndesit, iar 
verdele frunzelor îngreunează vederea, toate la un loc nu 
fac decât să sporească atractivitatea ieșirii în teren și, cu 
atât mai mult, provocarea pentru o reușită deplină, într-o 
partidă de vânătoare la căprior! 

a în fiecare an, la acest timp, 
C planificarea şi desfăşurarea 

partidei de vânătoare la căprior 
cere timp, răbdare si, nu în utimul 
rând, pregătirea minuțioasă a echipa- 
mentului și culegerea informațiilor des- 
pre locul, vânatul şi obiceiurile 
acestuia, pe locațiile în care avem să ne 
petrem cele câteva zile, dedicate, ca de 
fiecare dată, „ţapului roșu”, la acest în- 
ceput de vară. 


Cunoașterea și observațiile 
din teren 

Sunt elemente care funcționează, 
practic, ca si „tema” sau „lecţiile” pen- 
tru acasă. Cu cât le facem mai bine, cu 
atât va fi mai ușor “în clasă”, adică pe 
teren. Într-un teren liniștit, vânatul îşi 
păstrează obiceiurile zilnice, derulând 
cu consecvență activitatea diurnă sau 
nocturnă, după caz, și păstrând, așa 
cum menţiona, într-un articol apărut în 
luna mai, si distinsul nostru coleg, 
domnul dr. ing. Mitică Gergescu, fide- 
litatea față de teren. Căpriorii nu fac 
excepție și, dacă nu sunt deranjaţi, îi 
vom găsi pe aceleși locuri, la ore relativ 
apropiate, fapt ce ne poate ajuta în reu- 
şita dobâdirii exemplarului/trofeului 


dorit. De aici, si concluzia foarte sim- 
plă, dar și foarte importantă, a acestui 
fapt: importanţa cunoașterii terenului 
si efectuarea, din timp și în timp, a ob- 
servațţiilor în teren. Cere răbdare și, de 
cele mai multe ori, nu este tocmai ușor, 
dar merită efortul și vom fi recompen- 
sati pentru dedicaţia și perseverența 
noastră! 


Cum ne văd căpriorii 

Pentru o lungă perioadă de timp 
s-a crezut despre căpriori că văd numai 
în alb si negru. Cercetările au demons- 
trat, însă, că lucrurile stau puțin altfel. 
Ochiul mamiferelor conţine două feluri 
de celule sensibile la lumină, denumite, 
după forma lor, conuri și bastonașe. 
Conurile percep culorile din spectrul de 
lumină și sunt dedicate, cu precădere, 
vederii diurne, iar bastonașele sunt sen- 
sibile la lumina slabă și nu înregistrează 
culorile. Ochiul uman conţine mai 
multe conuri, deci noi percepem bine 
culorile și vedem bine în timpul zilei, iar 
pentru că avem mai puţine bastonașe, 
nu ne descurcăm prea bine când nu este 
lumină suficientă. Ochii căpriorilor con- 
tin mai multe bastonașe si mult mai pu- 
ţine conuri, așa că ei se comportă relativ 
confortabil la lumina slabă, așa cum 
este dimineața, seara și pe întuneric, 
dar percep foarte slab culorile, și doar 
unele dintre acestea. Cercetările au de- 
monstrat că ochii căpriorilor pot per- 

cepe o parte din spectrul vizibil al lumi- 
nii, aflat spre partea violetă, și chiar o 
parte din spectrul invizibil, din gama de 
ultraviolete. Astfel, căpriorii pot vedea 
ceva din culoarea albastră, prin contrast 
sunt foarte puţin sensibili la culorile 
dinspre galben, iar verdele, portocaliul 
şi roșul sunt percepute ca nuanțe de gri. 

De aceea, între culorile ce trebuie 
evitate la vânătoare sunt albastrul și 
bleumarinul pe care, așa cum am văzut, 
căpriorii le percep destul de bine. 

Pe de altă parte, așa cum arătam, 
portocaliul este perceput de căpriori 
drept o nuanţă de gri, așa că vesta por- 


Mușchiulețul de căprior marinat și apoi pregătit la cuptor, cu 
mirodenii, va face întotdeuna deliciul unei mese cu specific 
vânătoresc, iar preparatele vor fi, cu siguranță, savurate și 
apreciate de invitați. 


tocalie sau banda portocalie de la pălă- 
rie sau de pe braț nu vor atrage în mod 
special atenţia căpriorilor. Asta, bineîn- 
teles, cu condiția de a nu ne mișca atât 
timp cât suntem în raza lor de vedere 
şi, mai ales, în porțiunea din zona lor 
frontală în care, și ei, au o vedere bino- 
culară. Să nu uităm că mișcarea, zgo- 
motul și mai ales mirosul, alături, 
bineînţeles, de culorile echipamentului, 
sunt aspecte cheie de care trebuie să 
ținem seama atunci când vânăm că- 
priori. NPR 


= Va urma — 


Ingrediente: 1 1⁄2 kg de mușchiuleț de că- 
prior, un pahar de vin roșu, 1⁄2 pahar de 
oțet de mere, o ceapă tăiată mărunt, doi 
căţei de usturoi pisati și mirodenii: cim- 
bru, dafin, rozmarin. 
Pentru marinată: amestecți vinul cu ote- 
tul de mere, ceapa, usturoiul și mirodeniile 
și adăugați carnea. Acoperiţi bine recipien- 
tul și puneţi-l la frigider cel puțin 12-14 ore. 
Preparare: după marinare, dați carnea la 
cuptor, încălzit în prealabil la 160-170 grade 
Celsius, și lăsaţi-o pentru o oră, o oră și ju- 
mătate, în funcție de rumenirea/pregăti- 
rea pe care o doriți. Pentru o pregătire 
medie, carnea trebuie să ajungă, la inte- 
rior, la 65-70 grade. Termometrul pentru 
carne ajută la citirea corectă a temperatu- 
rii. În acest timp, puneţi sosul marinat la 
foc mic și lăsaţi-l să scadă la 1/3. 
Servire: scoateţi carnea din cuptor și lă- 
saţi-o timp de 10-15 minute înainte de a o 
servi. Adăugați sosul și o garnitură de pilaf 
de orez cu legume date la aburi pentru a 
completa preparatul. 

Un pahar de vin roșu, demisec/sec - 
shiraz/pinot noir, va adăuga un plus de 
savoare bucatelor. Poftă bună! NPR 

Puncte de vedere 


Despre ciorile noastre 


NECULAI ȘELARU 


În fauna României au fost identificate patru specii si 
subspecii de ciori, dacă excludem din rândul acestora cele 
două subspecii de stăncuţă (stăncuţa și stăncuța 
gulerată). Fac această afirmaţie la timpul trecut, deoarece 
cioara neagră (Corvus corone corone L.) a dispărut din 
anexele la Legea 407/2006, apreciindu-se că nu ar mai 
exista în România. Nu este însă deloc sigur acest lucru. 


ele patru specii sau subspecii 
G la care ne referim sunt urmă- 
toarele: 
° cioara de semănătură 
(Corvus frugilegus L.); 
° cioara neagră 
(Corvus corone corone L.); 
° cioara grivă ardeleană 
(Corvus corone cornix L.); 
° cioară grivă sudică 
(Corvus corone sardonius K.). 

De ce s-a simţit nevoia enumerării 
celor două subspecii de ciori grive în 
anexa nr.1 a legii precizate, spre de- 
osebire de înscrierea speciei pentru 
celelalte păsări de interes vânătoresc, 

este greu de înțeles. Probabil că din 
simplă ignoranță, fiindcă în cazul 
stăncuței (Coloeus monedula sperma- 
logus) şi a stăncuţei gulerate (Coloeus 
monedula soemmerringii) nu s-a pro- 
cedat la fel. Oricum, doar specialiștii 
şi ornitologii pot determina, dar 
numai prin binoclu de la mică dis- 
tantá sau atunci când au exemplare în 
mână, cele două subspecii de ciori 
grive: cioara grivă ardeleană sau de 
pădure (Corvus corone cornix) şi 
cioara grivă sudică, sură românească 
sau sură balcanică (Corvix cornix sar- 
donnis). Nu mai aducem în discuţie, 
pentru a nu complica explicaţia, cazul 


A 


subspeciilor de gâscă de semănătură, 
în care doar subspecia de gâscă mică 
(Anser fabalis rossicus) apare în anexa 
II a legii, nu și gâsca mare de semănă- 
tură (Anser fabalis fabalis), mult mai 
frecventă în România. 

Revenind la cele patru ciori preci- 
zate mai sus, putem reţine din ima- 
gini si din descriere, câteva dintre 
aspectele după care se pot recunoaște. 


Cioara de semănătura 
(Corvus frugilegus L.) 


Foto: NECULAI ȘELARU 


Este atât de bine cunoscută, încât 
nu merită să pierdem timpul cu des- 
crierea ei. Nu o pot confunda nici spe- 
cialiști și nici amatorii, decât, așa 
după cum precizam, în cazul exem- 
plarelor juvenile de cioară de semănă- 
tură (Corvus frugilegus L.), care se pot 
confunda cu cioara neagră juvenilă 
sau matură (Corvus corone corone L.). 


Cioara neagră 
(Corvus corone corone L.); 


Se aseamănă cu corbul, dar este 
evident mai mică în dimensiuni, și cu 
cioara de semănătură, care are di- 
mensiuni apropiate. De aceea se 
poate confunda, de cei mai puţini ini- 
tiati în ornitologie, cu cioara de semă- 
nătură tânără, care încă nu și-a 
pierdut penele (perii aspri) de la baza 
ciocului. Ce le deosebește totuși? 

În primul rând penele (perii aspri) 
de la baza ciocului, lipsesc la cioara 
de semănătură matură, astfel că baza 
ciocului acesteia este nudă. În al doi- 
lea rând, culoarea mai mată a ciorii 
negre, comparativ cu cea a ciorii ma- 
ture de semănătură, care prezintă iri- 
zaţii metalic-violacee. Apoi tarsul, cu 
ceva mai lung la cioara neagră (58-64 
mm) faţă de cel al ciorii de semănă- 
tură (47-60 mm) și lipsa „pantaloni- 
lor”, care sunt evidenti doar la cioara 
de semănătură. Nu mai intrăm în alte 
amănunte privind diferenţele de lun- 
gimi ale aripilor, forma cozii și alte 
asemenea deosebiri sensibile. Preci- 
zăm, doar, că ciorile negre sunt rari- 
tăți în România, întâlnindu-se 
întâmplător din vestul țării până în 
Depresiunea Bârsei. În Depresiunea 
Bârsei am vânat și identificat personal 
câteva exemplare de cioară neagră, în 
perioada 1970-1982, în apropierea lo- 
calităților Prejmer și Sânpetru din ju- 
detul Brașov. 

Confuzii între cele două ciori mai 
pot crea metișii de cioară neagră cu 
cioară grivă ardeleană, care nu pot fi 
excluși în vestul ţării, mai ales în tim- 
pul deplasărilor eratice spre sud din 
iernile grele. 

Din cauza rarităţii, cioara neagră 
a fost considerată dispărută din fauna 
României și, din acest motiv, exclusă 
din anexele Legii 407/2006. 


Cioara grivă ardeleană 
(Corvus corone cornix L.) 

Este subspecia cu localizare ves- 
tică, întâlnită în România începând de 
la granița de nord a ţării până spre 
crestele Carpaţilor și în Bucovina. 
Forma, mărimea și coloratura sunt 
foarte asemănătoare cu cele ale ciorii 
grive sudice, deosebindu-se de aceasta 
doar ca nuanţă, puţin mai închisă la 
subspecia ardeleană decât a subspeciei 
sudice. Efectivele subspeciei din Ar- 
deal sporesc iarna, datorită deplasă- 
rilor eratice din nordul și centrul 
Europei spre tara noastră. 


Cioara grivă sudică 
(Corvus corone sardonius, Kleinschm ) 


Este subspecia localizată în sudul 
şi estul ţării (Muntenia, Dobrogea și 
Moldova), de nuanţă coloristică ceva 
mai deschisă pe părțile superioare și 
de dedesupt ale corpului. 

Deosebirile dintre cele două subspe- 
cii, de mare fineţe, se impun a fi lăsate 
în seama specialiștilor și ornitologilor, 
nicidecum a vânătorilor, care nici 
măcar cu exemplarele recoltate în 
mână nu se vor putea pronunța. 


NOTA REDACŢIEI 


Dintre cele patru specii și subspecii 
de ciori prezentate mai sus, cioara de 
semănătură pare a fi cea mai păgubi- 
toare pentru agricultori și vânători. În 
primul rând pentru agricultori, datorită 
efectivelor foarte mari comparativ cu 


După aceste scurte prezentări ale 
ciorilor întâlnite în România și ale de- 
osebirilor sensibile dintre ele, susţi- 
nem că, în anexele la lege, se impunea 
a rămâne doar la înscrierea speciilor, 
fiindcă nu servește nimănui și la nimic 
înscrierea subspeciilor. Din contră, îm- 
pinge în greșeală „specialiștii” deci- 
denti, care sunt nevoiţi să acorde cote 
de recoltă separate, pe subspecii. În ig- 
noranţa lor au gafat impardonabil, 
atunci când au acordat cote de recoltă 
la subspecia sudică în Ardeal si la cea 
ardeleană, în sudul și estul ţării. Astfel 
au obligat și gestionarii fondurilor ci- 
negetice și vânătorii, în necunoștinţă 
de cauză, să mintă din culpă, pentru a 
nu se expune riscului infracțiunii de 
braconaj. Aceasta deoarece, dacă de- 
clarau corect doar împușcarea ciorilor 
grive sudice în judeţele din sud-estul 
țării, fiindcă cele grive ardelene pot fi 
doar rătăcite pe aici, trebuiau să recu- 
noască depășirea cotelor de recoltă la 
aceste ciori grive sudice (infracțiune) 
și nerealizarea acestor cote, la ciorile 
grive ardelene (contravenţie). 

Iată cum, o prostie a unor deci- 
denți căpoși și fuduli a antrenat și an- 
trenează greșeli în lanţ, reliefând prin 
acest exemplu, mai puţin important 
pentru cinegetică, continuarea decă- 
derii „știinţei” cinegetice și manage- 
mentului faunei de interes vânătoresc 
în România. Din cauza deprofesiona- 
lizării la nivele înalte și a indolenţei 
celor aserviți sistemului, susținuți de 
acesta pentru a ajunge în funcţii de 
decizie și a servi interese necunoscute 
şi greu de înţeles sau intuit. NPR 


celelalte ciori și pagubelor produse, prin consumul boabelor semănate primă- 
vara, semințelor de floarea soarelui din culturi, boabelor de porumb direct de pe 
știuleți etc. Nu vom insista asupra acestor pagube produse agriculturii și nici 
asupra foloaselor ce se susțin a fi aduse acesteia, prin consumul de diferite ne- 
vertebrate și vertebrate mici dăunătoare culturilor agricole. Vom reaminti doar, 
o experienţa din trecut, când se otrăveau ciorile grive și coțofenele cu ouă stric- 
ninizate, așezate în cuiburi amenajate în arbuști și la sol. S-a constatat atunci 
că peste 90% din păsările otrăvite erau ciori de semănătură. 

Prin numărul lor exagerat de mare, comparativ cu al celorlalte specii de ciori, 
și prin obiceiul de a parcurge în cârduri mari terenul, nelăsând nici o porțiune din 
acesta necercetată, sunt cu mult mai stricătoare, pentru ouăle și progenitura fau- 
nei sălbatice (fazan, potârniche, iepure etc.), decât ciorile grive și coțofenele, chiar 
dacă rapacitatea exemplarelor, luate separat, este indiscutabil mai mică. NPR 

Carabine 


Semiautomata Beretta 
Synthetic Camo Optifade 
Waterfowl 


MATEI TĂLPEANU 


BERETTA a lansat recent o nouă versiune a semiautomatei cu ţevi lise A400 UNICO, 

purtând numele aparent complicat, dar de fapt explicit, de Synthetic Camo Optifade 

lia pda patul este din material sintetic, arma este total acoperită cu o culoare de 
camuflaj — camo, folosită de armata SUA, ce dispersează culorile — optifade, vizibile 

rațelor și gâștelor, grup de păsări numit în engleză waterfowl. 


outatea esențială, care va inte- 
Ne cel mai mult pe vânători, 
constă în faptul că acestă se- 
miautomată, care în principiu trage 
2+1 cartușe de cal. 12/89, poate 
trage la fel de bine și cu alte cartușe, 
tot de cal.12, dar mai scurte: 12/65 - 
12/67,5 - 12/70 sau 12/76 Magnum. 
Expertul german Norbert Klups a 
prezentat o amplă și serioasă analiză 
a noii semiautomate în nr. 2/2016, 
pp. 94-95 al revistei lunare Deutsche 
Jagd Zeitung. El a probat-o şi în poli- 
gonul de tir, trăgând 200 de focuri, 
convingându-se astfel că arma chiar a 
putut primi cartușe atât de diferite 
prin cantitatea de alice din plumb sau 
oţel și pulbere conţinute, datorită lun- 
gimii lor, pe care le-a tras fără niciun 
incident tehnic. A intitulat, admirativ, 
articolul său Italienischer Allesfresser 
(Italianca mâncăcioasă). Pentru ca ci- 
titorii noștri să înțeleagă mai ușor, 
apelăm la câteva figuri, căci nu de- 
geaba se zice că o imagine face cât o 
mie de cuvinte! 
În figurile nr. 1-5 observăm: Fig. 1 
- cartuș tras de cal.12/67,5; Fig. 2 - 
cartuș tras de cal.12/70; Fig. 3 — car- 
tuş tras de cal. 12/76 Magnum, în lun- 
gime reală de 75,1 mm; Fig. 4 — cartuș 
de cal. 12/76 Magnum, cu 52 g alice, 
lung de numai 64,8 mm, fiind sertizat; 
Fig. 5 — cartuș tras de cal. 12/89 Su- 
perMagnum. Pentru a înţelege și mai 
bine cât de mult se deosebește volu- 
mul masei de alice ce intră în cartușele 
atât de diferite ca lungime, oferim fi- 
gurile 6-10, în care vedem alice puse 
în tuburi de sticlă egale în diametru: 
Fig. 6 — 24 g de alice pentru proba de 
Trap (2,41 mm); Fig. 7 — 32 g de alice 
având 2,7 mm pentru cal. 12/70; Fig. 
8 - 36 g de alice de 2,7 mm pentru cal. 
12/70; Fig. 9 — 52 g de alice de 2,7 
mm pentru cal. 12/76 Magnum: Fig. 
10 — 63 g de alice pentru cal. 12/89 
SuperMagnum. Toate imaginile, figu- 

rile 1-10, provin din volumul Visier 
Special, 16, pag. 27, tipărit în anul 
1999 de editura Paul Parey. 

Dar să revenim la noua BERETTA 
semiautomată descrisă, probată și fo- 
tografiată de Norbert Klups (Fig. 11). 
Ţeava este lungă de 71 ori de 76 cm, 
cu șină lată de 6 mm și cătare rotundă 
de 3 mm, cu un set de chocke-uri mo- 
bile, trage bine cu alice din plumb și 
otel. Lungimea totală este de 125 cm 
când ţeava are 71 cm și greutatea este 
de 3.536 grame. Siguranţa, cu buton 
inclus în parea anterioară a gărzii tră- 
gaciului, blochează trăgaciul. Siste- 
mul de recuperare a gazelor, nou 
conceput pentru această semiauto- 
mată, se numește Blink și nu îl vom 
mai descrie, fapt este că a funcţionat 


fără cea mai mică defecţiune, deși 
Norbert Klups a tras și amestecând 
cartușele de diferite lungimi. Pro- 
blema reculului este la fel de grea. La 
sistemul hidraulic din talpa patului, 
numit Kick-Off, utilizat la A 400 
Unico, inginerii firmei au adăugat la 
patul sintetic un sistem Mega Kick-Off, 
vizibil prin petele negre din spatele și 
fața mânerului-pistolet, care eviden- 
tiazá un material elastic ce ar absorbi 
chiar 60% din reculul formidabil ale 
cartuşelor de cal.12/89 Supermag- 
num (Fig. 12). Trăgând cu cartușele 
de 24 g, reculul abia se simte, la 32 g 
şi 36 g este slab, la 12/76 Magnum 
este ceva mai tare, dar la serii mai 
lungi de focuri cu 63 g provoacă du- 
reri ale umărului. NPR 


Fauna României - AVES 


SORIN GEACU 


La sfârşitul anului trecut, a văzut lumina tiparului cea de-a doua fasciculă consacrată 
ăsărilor (Galliformes, Ciconiiformes), din volumul XV, serie integrată marii colecţii 

intitulată „Fauna României”, care a început a fi tipărită încă din anul 1951. Lucrarea, a 

cărei coordonator este acad. dr. Dan Munteanu, conţine 308 pagini și a fost editată de 


Editura Academiei Române. 


acem precizarea că „Fauna Ro- 
F mâniei” este o complexă colec- 

ție care apare sub egida 
Academiei Române. Unul dintre scopu- 
rile inițiale, pentru care a fost conce- 
pută colecția, este aceea de a inventaria 
fauna țării noastre. Totodată, planul 
comun al tuturor fasciculelor colecției 
include aspecte referitoare la morfolo- 
gie, ecologie, biometrie, răspândire 
geografică, paleontologie, filogenie, va- 
loare economică, sistematică, metode 
de cercetare, metode de preparare și 
conservare și nomenclatură ornitolo- 
gică. 

În ansamblu, colecția „Fauna Ro- 
mâniei” a fost concepută în 16 mari 
volume ce cuprind nu mai puțin de 
307 fascicule. 

Volumul XV din cadrul colecției 
este destinat păsărilor. Planificarea 
elaborării și tipăririi fasciculelor com- 
ponente s-a făcut acum peste 60 de 
ani, în 1954! Dintre acestea, până în 
prezent, apăruse numai una singură, 
cea elaborată de Ion I. Cătuneanu, 
Ioan Korodi Gal, Dan Munteanu, Ser- 
giu Pașcovschi și Emil Vespremeanu, 
coordonarea revenindu-i primului 
autor. Tipărirea acesteia s-a făcut 
după 24 de ani, la începutul anului 
1978. Fascicula cuprindea partea ge- 
nerală referitoare la păsările din Ro- 
mânia (203 pagini) şi speciile incluse 
ordinelor Gaviiformes (cufundari), Po- 
dicipediformes (corcodei), Procellarii- 
formes (furtunari) și Pelecaniformes 
(pelicani, cormorani). 

Fascicula a doua, apărută la 37 de 
ani după prima, cuprinde speciile care 
fac parte din două ordine și a fost ela- 
borată de Dan Munteanu, Gabriel 
Chișamera, Alin David, Simon Dieter, 
Nicolae Onea, Angela Petrescu, Eliana 
Sevianu și Alexandru N. Stermin, ela- 
borarea implicând autori din Cluj-Na- 
poca, București, Brașov și Brăila. 

În cadrul ordinului Galliformes au 
fost prezentate specii aparținând fa- 
miliilor: Tetraonidae (Bonasa bonasia 
— ierunca, Tetrao tetrix — cocoșul de 
mesteacăn și Tetrao urogallus — coco- 
șul de munte) și Phasianidae (Alectoris 
graeca — potârnichea de stâncă, Perdix 

9 9 In ansamblu, colecţia 
„Fauna României” a 
fost concepută în 16 mari 
volume ce cuprind nu mai 
puţin de 307 fascicule. 


perdix — potârnichea, Coturnix cotur- 
nix — prepelița și Phasianus colchicus — 
fazanul). 

Din ordinul Ciconiiformes fac parte 
trei familii: Ardeidae, Threskiornithi- 
dae si Ciconiidae. Prima dintre ele in- 
clude următoarele specii: Nycticorax 
nycticorax — stârcul de noapte, Bubul- 
cus ibis — stârcul de cireadă, Ardeola 
ralloides — stârcul galben, Egretta gar- 
zetta — egreta mică, Ardea alba — 
egreta mare, Ardea cinerea — stârcul 
cenușiu, Ardea purpurea — stârcul 
roșu, Botaurus stellaris — buhaiul de 
baltă si Ixobrychus minutus — stârcul 
pitic. Din cea de-a doua familie fac 
parte numai două specii (Plegadis fal- 
cinellus — ţigănușul și Platalea leucoro- 
dia — lopătarul), iar din ultima 
familie, tot două specii (Ciconia cico- 
nia — barza albă si Ciconia nigra — 
barza neagră). 

Astfel, colectivul de elaborare al 
fasciculei a tratat științific 20 de specii 
de păsări, atât de baltă cât și de medii 
forestiere, dar si din zone campestre 


ori zone de munte. Dintre acestea, 
una singură — potârnichea de stâncă — 
are existența incertă pe teritoriul ţării 
noastre. 

Informaţiile referitoare la fiecare 
specie din această fasciculă include as- 
pecte referitoare la recunoașterea pe 
teren, descrierea adulților și juvenililor 
(pe sexe), date biometrice (pentru 
unele specii sunt amintite și măsură- 
tori osteologice), aspecte referitoare la 
năpârlire, arealul pe glob, arealul în 
România, habitate și abundență, fac- 
torii limitativi, dinamica sezonieră, re- 
producerea, comportamentul, glasul, 
hrana, importanța economică, subspe- 
ciile si alte denumiri folosite în diferite 
regiuni ale României. Pentru unele 
sunt enumerate și speciile parazite, iar 
pentru cele migratoare sunt amintite 
și date referitoare la acțiunea de ine- 
lare. 

Volumul actualizează și unele de- 
numiri științifice, ca de exemplu: pen- 
tru  ieruncă (Bonasa bonasia, 
denumirea mai veche fiind Tetrastes 
bonasia), cocoș de mesteacăn (Tetrao 
tetrix în loc de Lyrurus tetrix) sau 
egretă mare (Ardea alba în loc de 
Egretta alba). 

Volumul este ilustrat cu desene, 
unele nu prea reușite, și hărți. 

Bogata bibliografie (circa 1.000 de 
titluri, notate în ordinea prezentării 
familiilor) si un index al taxonilor în- 
cheie lucrarea. 

O considerăm o reușită în dome- 
niu, utilitatea acesteia fiind evidentă 
nu doar pentru diferiți specialiști (bio- 
logi si cinegeticieni în primul rând), 
dar şi pentru vânători ori simpli iubi- 
tori ai naturii. NPR 


MAMIFERE: căprior (mascul), 
mistreţ, șacal, vulpe. 

PĂSĂRI: cioară grivă, cioară grivă 
sudică, coțofană. 

CHINOLOGIE 


Sosirea unor pui - bucurie 


și responsabilitate 


Text si fotografie MARIA SĂVULESCU 


Dragi cititori, evenimentele ultimelor săptămâni m-au 
determinat să aleg tema acestui articol. Motivaţiile sunt 
împărtășirea bucuriei de a avea puișori, dar și gândul de 
a vă transmite sfaturi ce cred că vă pot fi utile în cazul în 
care decideţi că este timpul să treceţi prin experiențe 
similare. Vă mărturisesc de la început că subiectul va fi 
continuat și în numărul viitor al revistei, dat fiind 
volumul destul de mare de informații. 


oi, toți cei ce avem un câine 

lângă noi, fie el de vânătoare, 

de pază, de companie, recu- 
noaștem că suntem norocoși. Bucuria 
și fidelitatea câinelui, pietenia și răbda- 
rea cu care ne așteaptă zilnic, sunt ca- 
douri și învăţăminte pe care le primim 
și le trăim zi de zi. Viaţa fără aceste mi- 
nunate animale ar fi mult mai anostă și 
ar avea mai puţine culori aprinse și mai 
multe nuanţe de gri. 

Day, o femelă din rasa English 
Springer Spaniel, este membru al fami- 
liei noastre de peste 7 ani. În trecut am 
mai avut încercări de a face un cuib de 
springeri, dar se pare că momentul nu 
a fost atunci, căci în acest an am reușit. 
Încercare după încercare, am început 
să citesc despre montă, despre fătare, 
despre îngrijirea căţeilor... și mă gân- 
desc că va fi de folos pentru cei ce vor 
trece prin aceeași experiență căci nu 
este simplu deloc! 

Atunci când vă hotărâți să daţi câi- 
nele la montă, trebuie respectate câ- 
teva reguli de bază. Femelele se dau la 
montă numai la cea de-a treia perioadă 
de călduri, adică la vârsta de minimum 
18-20 luni, iar masculii vor fi utilizați 

ca reproducători numai după împlini- 
rea vârstei de 2 ani. Este un risc atât 
pentru mascul, cât şi pentru pui, dacă 
acesta este imatur din punct de vedere 
fizic. În medie, câinii pot fi folosiți la re- 
producţie până la vârsta de 8 ani, iar 
unii masculi deosebit de valoroși, până 
la vârsta de 10 ani. Pentru ca sarcina să 
fie dusă la bun sfârșit, cu minimizarea 
eventualelor probleme, este esenţial să 
fie urmărită starea de sănătate, atât a 
femelei, cât și a masculului. Puii moş- 
tenesc caracterele părinților. Și tocmai 
de aceea, mai ales că vorbim de câini 
pe care vrem să îi folosim la vânătoare, 
este foarte importantă ascendența, atât 
a masculului, cât și a femelei. Aspectul, 
dar și confirmările primite prin partici- 
pările la concursurile canine de lucru și 
frumuseţe, vin să certifice calităţile 
exemplarelor. În concluzie, trebuiesc 
urmărite: aspectul exterior al masculu- 
lui, vârsta, aptitudinile lui, randamen- 
tul în lucru, originea, ascendenţa și 
starea sanitar-veterinară. 

Starea sanitar-veterinară a câinelui 
ales pentru împerechere mi s-a părut 
deosebit de importantă pentru că ur- 
masi sănătoși nu se pot obține decât 


din părinţi sănătoși. Fecunditatea ani- 
malelor bătrâne sau care suferă de boli 
cronice este scăzută, iar în uterul feme- 
lelor bolnave fetusul nu găsește condi- 
tiile favorabile pentru creștere si 
dezvoltare. De asemenea, dacă unul 
dintre câini suferă de o boală conta- 
gioasă, în timpul montei poate trans- 
mite boala și celuilalt câine. În fine, 
unele boli se pot transmite ereditar că- 
țeilor. Alegerea fiind făcută în funcţie 
de aceste criterii, a urmat monta și apoi 
îngrijirea căţelușei pe timpul gestaţiei. 
Ştiam că durata medie a gestaţiei este 
de 63-64 de zile, cu abateri, de la 5 zile 
în minus la 2 zile în plus, în funcţie de 
mai mulți factori. 

Calitatea descendenților este deter- 
minată de condiţiile de viaţă ale feme- 
lei în perioada de gestație, de aceea am 
fost atentă la hrănirea, întreţinerea și 
îngrijirea corespunzătoare a acesteia. 
Femela gestantă are nevoie de sub- 
stanţe nutritive atât pentru organismul 
propriu, cât și pentru creșterea și dez- 
voltarea fetușilor. De asemenea, am 
stat mai mult împreună și ne-am jucat, 
ca să simtă afecțiunea ce i-o port. Am 
plimbat-o mai mult, pentru a se bucura 
de binefacerile mișcării. 

Dar urma ce mi s-a părut a fi cel 
mai greu, fătarea. 

Fătarea este precedată de simp- 
tome specifice: pierderea convexităţii 
în regiunea șoldului, tumefierea exage- 
rată a vulvei, apariţia secreției colos- 
trale, lăsarea abdomenului și a 
mamelelor, scăderea temperaturii cor- 
porale, instalarea unei stări de agitaţie, 
apoi ridicarea temperaturii corporale , 
care coincide cu declanșarea fătării. 

Am citit și am ascultat si sfaturile 
medicului veterinar și m-am înarmat cu 
răbdare pentru fătare, care poate dura 
mai multe ore, între patru și zece. 

Dar la Day nu a fost așa, deși la 
prima fătare (femelă primipară), totul 
a decurs rapid și fără probleme. 

Primele 30 de ore de viaţă consti- 
tuie perioada cea mai critică pentru ca- 
țelul nou-născut, așa că acum atenţia 
s-a distribuit atât la mamă, cât și la cei 
şase minunați cățeluși pătaţi care mi- 
au umplut casa de bucurie. Sunt patru 
fetiţe si doi băieţei, despre ale căror pe- 
ripeţii, în primele săptămâni de viață, 
voi povesti în numărul următor. NPR 


LEGISLAȚIE 


Reglementări trăznite ap 


N.S. 


Sirul unor prevederi trăsnite, ale unor reglementări subsidiare legii, ar putea continua. 
Mai ales dacă ar fi să ne reîntoarcem în trecut. De exemplu, la prevederile Ordinului nr. 
301/2014 emis de MMAP, prin care, motivat de necesitatea protecției și conservării 
efectivelor de iepuri în România, un doctor în știința speciei s-a decis să interzică 


exportul de iepuri vii, fără a diminua însă deloc cota de recoltă. In aceste condiţii 


3 


iepurii planificati a fi prinsi cu plase au fost impuscati. Iar la cei impuscati, se cade sà-i 
adăugăm si pe cei răniţi, morţi fără a putea fi recuperati sau prinși de prădători. 


ăsura ministerială ilogică, 
după cum este ușor de înțe- 
les, a fost însă și nelegală, fi- 


indcă vânatul din cota de recoltă 
aparține gestionarului, care are liberta- 
tea să-l valorifice după cum îi este mai 
avantajos, si contraproductivă, fiindcă 
a lipsit gestionarii în cauză de o impor- 
tantă sursă de venit, necesară ocrotirii 
si îngrijirii faunei cinegetice. Halal mă- 
sură de protecţie si conservare! 
Revenind în prezent, vă propunem 
să ne oprim asupra unor prevederi dis- 
cutabile ale recentului Ordin nr. 951/ 
24 mai 2016, privind aprobarea cotelor 
de recoltă pentru sezonul de vânătoare 
2016-2017. Chiar dacă proiectul ordinu- 
lui precizat a fost îmbunătăţit într-o oa- 
recare măsură, ca urmare a observaţiilor 
și sugestiilor noastre, în ordin au rămas, 
totuși, câteva prevederi criticabile, pe 
care le reliefăm în cele ce urmează: 


E Prevederile art. 2 alin (3) — pri- 


vind numărul de 15 exemplare 
care pot fi vânate de fiecare vânător 
într-o zi de vânătoare, din fiecare specie 
de rață sau gâscă admisă a se vâna, lasă 
loc la excese și crează o imagine nefavo- 
rabilă, de lăcomie culpabilizantă, pentru 
vânători. Zeci de ani această cifră a fost 
de 10 rate sau 10 gâște, indiferent de 
specie. În sezonul trecut, „cineva” din 
minister s-a gândit că 5 exemplare din 
fiecare specie ar fi suficiente, pentru un 
vânător pe zi de vânătoare, și, fără să 
țină seama de observaţiile noastre, 
atunci așa a rămas. Acum, ca să fie pe 
placul vânătorilor străini, oficialii MMAP 
„au sărit din lac în put”. Adică au admis 
teoretic împușcarea a 15 exemplare de 
rață pe zi, de fiecare vânător. Spun „teo- 
retic”, deoarece practic nu se poate va- 
lorifica această libertate, din cauză că 
cele 10 specii de rate sălbatice admise la 
vânătoare nu pot fi întâlnite în același 
timp și în același loc. 


A În conținutul art. 2 alin (3), gâsca 
de vară este denumită științific 
„Anser anser rubirostris”. Dar gâsca de 
vară, cunoscută și sub numele de gâsca 


mare, gâsca sură și gâsca sălbatică, este 
înscrisă în cursurile de cinegetică, lucră- 
rile de ornitologie și în „Nomenclatorul 
speciilor din R.P.R”, precum și în lege, 
sub denumirea științifică „Anser anser”. 
Acum, gâsca mare este înscrisă ca sub- 
specie. De ce nu s-a rămas la denumirea 
ştiinţifică a speciei, înscrisă în legea vâ- 
nătorii, și s-a înscris subspecia, în regle- 
mentarea subsidiară, este greu de înțeles. 
Ori pentru „mai multă exactitate”, ori 
pentru a ne arăta „știința” celui ce a con- 
ceput reglementarea. Oricum, cei ce au 
avizat-o si au semnat-o, au făcut-o pre- 
cum primarii. Practic nimeni, nici ornito- 
logii, nici gardiștii și nici alti eventuali 
controlori, de diferite specialități, nu vor 
fi în stare să deosebească vreo subspecie, 
printre exemplarele de gâște mari vâ- 
nate. Și chiar dacă ar susţine că o fac, nu 
ar avea nicio importanță, fiindcă legea 
oricum nu ar fi încălcată. 


[=] Potrivit art. 6 din ordin, „Exem- 
plarele de mamifere din speciile 
admise la vânătoare care produc pa- 
gube...” se pot vâna în orice perioadă a 
anului, cu aprobare prealabilă, dar 
numai de personalul de specialitate al 
gestionarului fondului cinegetic si 
numai prin metoda „la pândă”. De ce 
doar de personalul de specialitate, este 
o primă problemă de depășire a preve- 
derilor legii și de amestec nelegal al ad- 
ministratorului în probleme interne ale 
gestionarului. Și un motiv de creare a 
discordiei între vânători și personalul 
angajat și retribuit din banii lor. Dintre 
mamifere vizate, doar iepurele s-ar 
putea salva de excese, dacă s-ar culca 
înainte de răsăritul soarelui și s-ar scula 
din covru după apusul acestuia. În locu- 
rile cu densități mari de iepuri, îi întâl- 
nim însă și ziua prin culturile agricole 
tinere și pe drumurile dintre monocul- 
turi, unde și când poate fi ușor de pândit 
şi împușcat. Evitarea exceselor, în con- 
dițiile noilor reglementări libertine, ră- 
mâne doar la aprecierea și în sarcina 
gestionarilor. Rămâne, însă, și o che- 
stiune de imagine a eticii vânătorești, în 
condiţiile prăbușirii efectivelor de iepuri. 


4] Prin prevederile art. 11, ordinul 
stabileşte, tot prin adaos neper- 


mis la lege, admiterea metodei „la di- 
buit” pentru vânarea mistreţilor vieri în 
perioada 1 februarie — 31 mai. „La di- 
buit” ziua, prin locurile de odihnă și de 
fătare a scroafelor, și noaptea, cu apa- 
rate de văzut și tras pe întuneric, fiindcă 
altfel nu se poate. 


E Prevederile art. 7, 8 si 10 sunt 

fără rost si fără temei legal, date 
după cum au vrut „mușchii” ministeria- 
lilor, care fac ce cred de cuviință, nu ce 
le dă dreptul legea să facă. 


[=] Prin articolul 9 se stabilește însă 

o măsură pragmatică „în cazul 
introducerii pe teritoriul României a vi- 
rusului pestei porcine africane”. Ce se în- 
tâmplă dacă virusul pestei porcine 
africane nu este introdus, ci pătrunde, 
pur și simplu, pe căi necunoscute, în 
mod natural, în ţara noastră? 

În loc să detalieze prevederea din 
lege, referitoare la obligativitatea rea- 
lizării cotelor de recoltă aprobate de 
ministru fără alte avize și autorizări 
prealabile, oficialii ministerului lasă în 
„coadă de pește” această necesitate, 
umplând ordinul cu prevederi de genul 
celor criticate, pentru a crea premizele 
necesare protecţioniștilor din structu- 
rile inferioare ale ministerului, perce- 
perii încă unui bir de la gestionari. Și 
să acorde „femeii de serviciu” din struc- 
turile ministeriale, dreptul răsplătit de 
a autoriza și ea, ceea ce cel mai mare 
om din minister a aprobat deja. 

Dar prevederile criticate, ale ordi- 
nului precizat, nu sunt discutabile, ci 
trebuie respectate, fiindcă ordinul insti- 
tuie și obligaţia verificării trimestriale 
şi ori de câte ori se impune, ca urmare 
a unor sesizări (autosesizări), a modu- 
lui în care ordinul este respectat și apli- 
cat. lar nerespectarea lui întocmai 
atrage răspunderea gestionarilor faunei 
cinegetice, potrivit legii și clauzelor 
contractuale. Fiindcă, unde-i ordin mi- 
nisterial, nu este loc de tocmeală lo- 
gică! NPR 

` A 


a vanatoreasca 


ze 


Obiceiuri vânătorești 


Text si fotografie CONSTANTIN RĂDAN 


De câte ori, stând, fie în stand așteptând vânatul, fie seara, undeva într-o cabană la 
gura sobei, aţi încercat să răspundeţi unei întrebări firești, care ar lămuri cu adevărat 
cât de dedicat sunteţi acestui hobby, pentru care ati dorit să deveniți vânător? Trecând 
peste limitele minimei exigenţe a examenului de vânător, trebuie să dovedești ulterior 


multă pasiune pentru a aprofunda tainele culturii fi oi românești, nu să te 
oprești la nivelul de începător. Tradiţiilor cinegetice ale multor ţării se alătură și cea 


românească, cu condiţia ca vânătorii noștri să stăpânească bogata filozofie autohtonă. 
Pentru că aceasta are codicele ei și obligă! 


voluţia vânătorii are marele 

E merit de a fi creat, in paralel, 
conturul obiceiurilor vânăto- 

rești, cu efecte asupra mijloacelor, a 
echipamentelor și a armelor de vână- 
toare si, nu în ultimul rând, asupra 
vânătorilor. Alegând la întâmplare un 
exemplu, cum este acela al conduitei 
vânătorești, observăm că aceasta a 
fost supusă unor numeroase adaptări 
evolutive, dictate de progresul inevi- 
tabil înregistrat de-a lungul secolelor. 
Desigur că un prestigios loc pe 
scara evoluţiei culturii cinegetice l-a 
avut si îl deţine, în continuare, larga 
paletă a publicaţiilor de profil. Refe- 
rindu-ne la cele nemuritoare, pe-atunci 
adevărate îndreptare pentru vânătorul 
împătimit cu adevărat, scoase din pră- 
fuitele rafturi de arhivă, cu numele de 

„Carpaţii” si „Vânătorul” la noi şi „Jag- 
dliches brauchtum” (Etica vânăto- 
rească), cunoscută pe la 1936 în 
literatura germană, au dat și dau emo- 
ţii cititorului de-atunci și de-acum. 
Trăirea momentelor numite „obi- 
ceiuri”, desprinse din vânătoarea 
veche, pierdută-n timp, l-a cuprins pe 
Ionel Pop, care, cu stilul lui inconfun- 
dabil, a readus la viață multe tradiţii 
venite din epoca medievală a ţărilor 
Europei de Vest. Astfel pot fi numite 
„obiceiul frunzei”, „crenguţa izbân- 
dei”, „botezul”, tradiţii amintite și în 
lucrările lui Gh. Nedici și grupate în 
„Clipe de vrajă” (1935). Așa au apărut 
basmele, poveştile cu eroi pozitivi si 
negativi Împrumutați din lumea ani- 
malelor, fabulele și multe alte genuri 
literare, deloc indiferente și cu rol 


educativ, pentru copii, dar în egală 
măsură și pentru adulţi, care trebuie 
să le cunoască și să le povestească la 
„ceasurile de adormit”. 


Obiceiuri 

La multe partide de vânătoare la 
care participăm, avem ocazia să consta- 
tăm că nu întotdeauna vânătorul din 
noi respectă, din punct de vedere al ati- 
tudinii, conduita pe care trebuie să o 
adopte față de ceilalți camarazi de vå- 
nătoare. Desigur, unele sunt reguli ne- 
scrise, impuse și respectate de bună 
voie si din conștiinciozitate. Ele vizează 
fauna cinegetică, câinele de vânătoare, 
calul de transport, natura, de fapt eroii 
iubiţi ai unei acțiuni de vânătoare. Am 
recurge la corecție, apelând la etica vå- 
nătorească, pentru a repara o anumită 


deprindere greșit însușită, manifestată 
de un coleg de breaslă. 

Câţi dintre noi știu sau respectă cu 
stricteţe, la vânătoarea colectivă, drep- 
turile camarazilor. Să nu tragi în vâna- 
tul care se îndreaptă spre vecin, decât 
după ce acesta a tras fără rezultat am- 
bele focuri, iar dacă a rănit piesa, îl poţi 
ajuta cu un foc precis, fără a lăsa im- 
presia că vrei să Îi iei în posesie vânatul. 
La vânatul mic se oferă cartușe celui 
care și-a manifestat ajutorul. La vâna- 
tul mare, prima lovitură mortală dă 
dreptul vânătorului să-și revendice 
piesa respectivă. Când se trage simul- 
tan, în oricare dintre situații, dacă nu 
dă rezultate calea amiabilă, se recurge 
la comisia de disciplină numită înainte 
de începerea vânătorii. 

Când vânătorul vânează „la sărite” 
sau „la dibuit”, nu trebuie să depă- 
șească linia imaginară a vecinilor, în- 
dreptându-se spre locul cu vânat al 
colegului. La pândă, vânătorul corect 
nu se postează în așa fel încât să „taie” 
calea vânatului care se îndrepta în di- 
recţia vecinului instalat mai devreme. 
Cel care a rănit vânatul are obligaţia 
de a-l urmări și de a-i da lovitura scur- 
tătoare de chinuri. A renunţa este un 
gest care descalifică. 

Nu trebuie uitat faptul că vânătoa- 
rea are un caracter de luptă dreaptă. 
De aceea nu se trage cu arma asupra 
vânatului care nu se fereşte. Este 
cazul guguștucilor din apropierea lo- 
calităţilor, a iepurelui aflat în culcuș 
(covru), a fazanului din copac, a ratei 
aflată pe luciul apei, a vânatului aflat 
la hrănitori sau sărării. Desigur, şirul 
pildelor e vast și el se învaţă pe tot 
parcursul practicării acestui hobby. 
Oricare alte forme de teribilism, de 
lipsă de etică, sunt atitudini opuse 
evoluției, care murdăresc tradiţiile no- 
bile ale vânătorii. Sunt întâlnite nu- 
meroase postări foto pe reţelele 
mass-media, în care diverşi „gladia- 
tori” își etalează „izbânda” asupra vâ- 
natului în diferite ipostaze care 
încalcă principiile statutului de vână- 
tor, dovedind si o totală lipsă de cu- 
noaștere a regulilor vânătorești, fie 
ele chiar și „obiceiuri”. 


Tabloul vânatului recoltat 

Voi aminti câteva obiceiuri pentru 
faptul că, atunci când vânăm împreună 
cu vânători străini sau imortalizăm fo- 
tografic tradiționalul tablou de vână- 
toare, trebuie ca fiecare dintre noi să fie 
cunoscătorul detaliilor definitorii pen- 
tru un reușit aranjament al vânatului. 

La finalul partidei de vânătoare, în 
cazul vânatului mic, organizatorul și 
paznicul de vânătoare, ajutaţi de vâ- 


nătorii participanţi, din respect pentru 
cultura vânătorească, pun în valoare 
vânatul dobândit, aranjând tabloul 
vânătorii. Vânatul autorizat, pe specii, 
se aliniază culcat pe partea dreaptă. 
În față, pe primul rând, de la dreapta 
la stânga, locul este ocupat de vulpi, 
aşezate cât mai aproape de poziţia na- 
turală, apoi celelalte specii prădă- 
toare: pisici sălbatice, jderi, dihori, cu 
coazile perpendiculare pe corpurile 
animalelor. 


9 9 (..) Sunt întâlnite 


numeroase postări 
foto pe reţelele mass- 
media, în care diverși 
5; gladiatori” î îşi etalează 
„izbânda” asupra 
vânatului în diferite 
ipostaze care încalcă 
principiile statutului de 
vânător, dovedind si o 
totală lipsă de cunoaștere a 
regulilor vânătorești, fie 
ele chiar și „ obiceiuri”, 


Pe rândul al doilea și pe următoa- 
rele, dacă sunt mai mulţi, se aliniază 
iepurii, paralel unul faţă de altul pe 
linia respectivă, la distanțe egale. 
Rândul următor îl ocupă fazanii, se- 
parat cocoșii și, la fel, găinile (dacă 
s-a permis vânarea acestora). Ur- 
mează rândul potârnichilor, sitarilor 
şi altor specii de vânat cu pene, dacă 
este numeros, dacă nu, se rânduiesc 
în continuarea fazanilor. 

La vânatul mare, se aşează mistre- 
tii în primul rând, în ordinea descres- 
cătoare a mărimii lor, apoi, în rândul 
doi, prădătorii: lup, râs, vulpe, pisică 
sălbatică etc. 

În cazul vânatului mare și mic, 
mistreţii ocupă rândul întâi, urmaţi de 
prădători, așezați de la dreapta la 
stânga, iepurii în rândul trei, iar faza- 
nii şi alte păsări ocupă rândul patru. 

Acolo unde este o bună organizare 
şi aleasă socializare, sfârșitul fiecărei 
vânători se poate desfășura în am- 
bianța unei mese vânătorești, mo- 
ment de alese povești și glume 
vânătorești, în spiritul obiceiurilor 
moştenite. NPR 

60 de ani de amintiri 
ale unui vânâtor 


MUGUREL IONESCU 


Din nou, distinsul nostru colaborator, vânător și pescar, domnul Titus Pintea, autor a 
numeroase articole în acest domeniu, ne încântă cu o nouă culegere de texte, de această 
dată dedicate vânătorii. Redarea numeroaselor întâmplări, trăite cu cea mai mare 
intensitate, este încheiată, de fiecare dată, cu refleţiile care urmează după focul de pușcă... 


A 

n capitolul introductiv, autorul 
I evocá ucenicia petrecutá la 

„școala de vânătoare” a părintelui 
său. În continuare, răsfoieşte paginile 
uitate ale înființării primei societăţi de 
vânătoare de pe meleagurile bihorene, 
în târgul Beiușiului, sub conducerea 
eminentului dascăl și vânător, profesor 
ul Ioan Busșiţia, ștergând praful de pe 
coperţile vechiului registru de procese 
verbale întocmite între anii 1902 — 
1940. Se referă la meritelor acestor ini- 
moși iniţiatori, care au înființat primul 
poligon de talere din ţară și au găzduit, 
în anul 1934, vânătoarea regală de si- 
tari de la Budureasa, la care au partici- 
pat Regele Carol și Prințul Moștenitor 
Mihai. 

După omagiile aduse înaintașilor, 
continuă cu o serie de întâmplări, re- 
date cu o deosebită sensibilitate, în care 
primează descrierea naturii, prezenta- 
rea camarazilor, a armelor, a câinilor, 
şi culminează cu doborârea vânatului, 
omagierea acestuia și valorificarea lui. 

Redăm un exemplu care ilustrează 
elocvent latura poetică și înclinația ar- 
tistică a autorului: 

„Luna lui Florar a îmbrăcat lunca 
Crişului în veşminte de viață nouă. Tu- 
fele de porumbe şi-au deschis coroanele 
în văluri de mirese albe, și-n puzderia de 
flori, harnici bondari ieşiţi din urdinișul 
stupilor, cu lăbuţele încărcate de polenul 
dulce, cărau neobosiţi din bogăţia flori- 
lor. Pe marginea duleului de căruţe, de- 
licate margarete si roșii flori de mac 
împodobeau verdele câmpului.” 

În ceea ce privește bogăţia vânatu- 
lui dobândit de-a lungul anilor, în di- 
verse locaţii și sezoane de vânătoare, 
autorul uimește, cu toată modestia de 
care dă dovadă, prin diversitatea aces- 
tuia. Lupi, vulpi, mistreți, pisici sălba- 
tice, viezuri, iepuri, fazani, gâște, 
gârlițe, culminând cu trofeele de bronz 
pentru craniul de lup și aur pentru cra- 
niul de vulpoi, toate contribuie la con- 
turarea personalităţii autorului. 

Nu uită să reamintească pasiunea 
sa obsesivă pentru fotografie, imortali- 
zarea vânatului urmărit făcându-l, nu 

[itus Fintea 


de puţine ori, să piardă momentul 
optim plasării focului de armă. 

În EPILOG, autorul încheie într-o 
notă tristă, nostalgică, martor fiind la 
schimbările cu impact negativ asupra 
mediului, pădurilor, câmpiilor, apelor 
și a vieţuitoarelor acestora din untimii 
25 de ani: 

„În ultimele două decenii am revenit, 
mânat de nostalgice amintiri, pe luncile, 
pădurile, prin munții şi-n codrii în care 
am vânat cu ani mulţi în urmă. 

În bătrână Marmaţie, pe valea Să- 
pânţei, priveam munții golaşi, văduviţi 
de falnicii stejari şi fagi, şi-n puţinele zile 
cât am făcut popas pe-acele locuri, pri- 
veam cu durere coloanele de peridocuri 
pline de bușteni seculari, ce cărau, zi, 
noapte, podoabele munților noștri. 

Din munţii de pe valea Lazurilor, din 
Bihor, neamuri străine, flămânde, au de- 
cimat cireșii sălbatici ce mai creșteau 
doar în România, făcând din fabricile 
italiene cel mai scump furnizor de mo- 
bilă din hămesita Comunitate Euro- 
peană. 

Din apele de argint ale munților au 
pierit craii cu rubine roşii şi cavalerii cu 
flamură şi iz de cimbrişor, striviți de şe- 
nilele boldozerelor ce depuneau conduc- 
tele din fier pentru microhidrocentrale ce 
nu produc mai nimic, dar umflă buzu- 


narele celor ce-au prostit şi distrus eco- 
sisteme ireparabile. 

Izvoarele dătătoare de viaţă, clădite 
cu sârg şi drag, în calea drumețului în- 
setat, de inimoşi pădurari si gornici, ce- 
şi aduceau la lumina apa de gheaţă pe 
scoc cioplit, sunt zdrobite de grămezi de 
peturi. 

„Turiştii zilelor de azi”, ce doar din 
mașină îşi cunosc tara, gonesc pe lângă 
vestigiile istorice ale neamului încântați 
doar de vijelia cailor putere, lăsând în 
urma lor tone de gunoaie. (...) 

La începutul veacului trecut, Maes- 
trul, într-o tristă viziune, prevedea că-n 
munții noştrii, în minunatele poieni din 
Carpaţi, se vor ivi hoteluri și restaurante, 
orașe de odihnă si zeci de automobile vor 
spurca apa si aerul munților. Cu regret, 
Maestre, ai avut dreptate. (...) 

Pe valea Iadului, din zeci de pensiuni 
şi restaurante, ape spurcate își dever- 
sează mizeriile în apele muntelui. Cu du- 
rere mă-ntreb, şi vă întreb, stimati 
prieteni si distinși cititori, cum au putut 
moşii si strămoşii noştrii, pădurari, oieri, 
gornici, țărani şi gospodari lipsiţi de şcoli 
înalte, fără instituţii de protecţie a me- 
diului cu zeci de funcționari plătiţi de- 
geaba, cum au putut să ne păstreze o 
țară întreagă cu păduri virgine, cu bogă- 
ție de vânat, cu izvoare curate si ape 
pline de păstrăvi, așa cum Creaţia le-a 
dăruit acestui neam. (...) 

Cu aceste sincere gânduri, îndemn pe 
cei ce-mi onorează filele acestei cărţi să 
nu pregete de-a reaminti urmașilor lor 
tot ce este legat de tradiţiile, bogăţiile și 
istoria locurilor în care s-au născut.” 

Vă dorim o lectură plăcută, cu sfa- 
tul de a vă concentra, în special, pe fon- 
dul și farmecul povestirilor, și mai 
puțin pe forma acestora, așa cum reiese 
ea din tipar, conținând, din păcate, 
unele greșeli de redactare care umbresc 
valoarea volumului, autorul asigu- 
rîndu-ne că acestea se datorează, în to- 
talitate, editurii. NPR 


N.R. Volumul poate fi comandat la 
tel. 0751-043.806, preţul fiind de 35 
lei, sumă care include și transportul. 


O vânătoare din vechime* 


TITUS PINTEA 


În luna lui Ignat a anului 1964, iarna învăluise întinsele 
câmpii ale ţării Crișanei cu mantia imaculată de zăpadă 


pufoasă. 


veche cutumă a vânătorilor 

orădeni era întâlnirea de joi 

după amiază la sediul filialei, 
la ora 17, ocazie cu care, vârstnici și 
novici, se pregăteau cu însuflețire pen- 
tru vânătoarea de duminică, dar mai 
era și un minunat prilej de a ne calibra 
patroanele de carton încărcate acasă, 
ca-n obiceiul acelor ani minunați. Ca 
activităţile ce ne legau să se desfășoare 
în spiritul colectivității, primeam, fără 
tocmeală, atribuţiile personale pentru 
reușita de duminică. 

„Deci, începu maestrul Lovas, șeful 
grupei, dumneata mergi sâmbătă în Tă- 
rian, la colonia de romi, «Brazilia», cum 
o ştiţi, şi angajezi 30-35 de gonaci şi, 
ca-n duminica trecută, le plătim 10 lei 
pe zi, un pachet de «naţionale», o bucată 
de clisă adusă de fiecare dintre noi, pen- 
tru o gustare, cu o felie de pită, şi care 
dintre ei dorește, le pușcă câte o cioară 
pentru leveşe, așa cum au cerut întot- 
deauna. Faci cu ei tabel nominal și, la 
ora 8, să fie în gară la Giriş când sosim 
cu trenul. Vânătorii din Tărian care au 
cai și sănii vor veni cu atelajele şi capătă 
un iepure în plus și o zi muncă”. 

Aceste întâlniri, pregătirile, discu- 
tiile, sfaturile celor vârstnici împărtă- 
site cu dragă inimă, creșteau farmecul 
întâlnirilor și al mult așteptatei partide 
de vânătoare. 

În aceste împrejurări, iată-ne adu- 
nati în trenul personal ce pleca la ora 
7, pușcași, ranițe, câini, ședeam pe 
băncile de lemn a vagonului de clasa a 


treia ce avea să ne ducă într-o jumate 
de ceas până-n halta Girișul de Criș. 

Sosiţi în haltă, insirati militărește, 
ascultam cu respect regulile legii și a 
ordinii bătăilor, expuse cu voce tare de 
maestrul Lovas, vânător cu prestigiu, 
om sever și etic. 

„Atenţie la mine, începu maestrul, 
azi facem, dacă vremea ne permite, două 
cercuri, dacă neaua-i grea şi ne înfun- 
dăm, poate numai unul, să nu ne bete- 
gim. Putem vedea bine pe zăpadă 
mișcarea oamenilor si a vânatului, acum 
vom porni chiar din faţa haltei, un rând 
spre stânga, condus de Sonea, altul la 
dreapta, condus de gospodar. Eu rămân 
în mijloc şi dau semnul de pornire fiecă- 
rui vânător, când văd că cel din faţă a 
mers 80-90 metri, cât să fie distanţa din- 
tre pușcași. Între noi vor fi gonacii, ce-or 
aduna iepurii puscati şi-i duc la săniile 
ce vin pe duleuri. 

Gata, porniţi, unul la stânga, unul la 
dreapta, nimeni nu grăbeşte, fiecare 
calcă pe urma celui din față, să nu 
strâmbăm cercul si linia, iar capetele se 
vor întâlni spre dolma Zănăcanului, apoi 
strângem cercul. Nu tragem în cerc când 
suntem sub 400 metri. Sper că am fost 
înțeles”, și, cu un zâmbet ascuns pe sub 
mustață, zice „Așa-i că n-are nimeni nici 
o întrebare? Gata. Conferinţa s-a termi- 
nat. Pornim”. 

Șirul de pușcași se afunda pe alocuri 
în zăpada troienită, alunecând pe cres- 
tele glodurilor înghețate, dar urmând 
calea deschisă de cel din față. Armata 


Dianei se mișca pe albul câmpiei ca un 
şir de ostași conduși de un general. 

Gonacii strigau și fluierau. Din ară- 
turi si porumbiști neculese, iepuri, spe- 
riați de venetica vizită, fugeau în salturi 
întinse, spulberând norișori de zăpadă, 
gonind spre cealaltă parte a viitorului 
cerc. Încet, ca un șarpe ce se-ncolăcea 
peste câmp, capetele celor două rân- 
duri se opriră la 300-400 metri unul de 
altul, așteptând porunca pornirii spre 
interiorul cercului. 

Maestrul bucină lung din ţeava 
armei și, încet, cercul porni spre inte- 
rior. lepurii, speriaţi de pușcăturile tot 
mai dese și apropiate, căutau porți mai 
late între pușcașii ce se apropiau. Stri- 
gătele nu continuau, gonacii fluierau, 
armele tunau si urecheaţii făceau 
tumbe în pătura de nea ori picau între 
brazdele arăturii adânci. 

„Fii atent, vine iepure din porum- 
bişte, din faţă. Nu trage, lasă-l în spate”, 
erau îndemnuri ce se auzeau în larma 
generală. Doi braci harnici adunau ie- 
purii căzuți din porumbiște și cokerul 
maestrului se căznea să aporteze un ie- 
puroi mai mare ca el, cățelul ambițios 
târându-l până la stăpân. 

Într-o porumbiște cu șovar des, o 
codană se tupila aproape lipită de pă- 
mânt, pas cu pas, târâș, când snopul de 
plumbi din arma maestrului o opri. 

Gorna sună încetarea și armele 
amuţiră. Gonacii și vânătorii înșirau ie- 
purii pentru numărătoare și tablou. 

„Acum să dăm un ultim salut vâna- 
tului împuşcat”, şi, urmând gestul 
maestrului Lovas, toți vânătorii, ți- 
nându-și pălăriile pe umărul stâng, am 
salutat ofranda zilei. 

„Atenţie la mine, azi am puscat 93 de 
iepuri într-un cerc, altul nu mai facem, 
că-i greu de mers. Suntem 30 de vână- 
tori, fiecare primește un iepure, 60 dăm 
la plan si 3 la cárutasi, plus ziua muncă. 
Vânătorii tineri şi ajurorul de gospodar, 
fii atent Titus, nu râde, leagă iepurii câte 
trei cu etichetă, vine camionul și drumul 
la gară, completaţi avizul şi, cu ştampila 
CFR, îl aduceți la filială luni. Acum, 
Titus, să dai banii la gonaci, cu tabelul 
cu semnături, țigările, şi mergeţi lângă 
colonie și pușcaţi ciorile cui are nevoie”. 

Așa eram în acei ani, uniți, pasio- 
nati, toţi împreună și la bine și la rău. 
NPR 


* Episod din volumul „DUPĂ FOCUL 
DE PUȘCĂ”, 

Antrenamentul 


Performanţa în teren ap 


ALECSANDRU CODRIN 


Am văzut în prima parte a materialului importanța 
alegerii corecte a câinelui, viitorul nostru partener 
patruped în partidele de vânătoare. Tot acest efort și timp 
investit în căutarea, găsirea și alegerea finală a câinelui 
nostru de vânătoare, nu vor avea nici o valoare sau vor fi 
irosite în van dacă nu avem grijă ca și partea a doua a 
acestui |. delicat si deloc usor, sà fie indeplinitá asa 


cum tre 


uie sau, mai bine zis, împlinită asa cum trebuie: 


este vorba despre antrenamentul tânărului căţel de 


vânătoare. 


ste un proces care cere timp si 
E pentru care trebuie să ne pre- 

gătim dinainte, înarmându-ne 
cu răbdare, înţelegere, dedicație si din 
nou multă răbdare! Se spune că pro- 
cesul de antrenare, aici incluzând co- 
menzile de bază, repetiţia, trecerea de 
la etapa „de curte” la cea de teren și 
aşa mai departe, poate începe cu 
şanse de succes în jurul vârstei de șase 
luni. Practica a demonstrat de nenu- 
mărate ori aceasta, dar aici putem 
adăuga si faptul că nu greșim cu 
nimic dacă alegem să începem acest 
proces înaintea vârstei amintite. Ideea 
principală este aceea de a petrece cât 
mai mult timp alături de noul nostru 
companion patruped. Cu cât vom 
reuși să facem acest lucru mai bine, 

cu atât legătura dintre noi, noul stă- 
pân si cel ce-i va ghida, practic, pașii 
următori în „cariera de vânătoare”, și 
proaspătul învățăcel, se va amplifica 
şi dezvolta, creându-se acel atașament 
şi acele „canale de comunicaţie” spe- 
ciale, dacă le putem numi așa. Căţelul 
va învăţa cine are „comada” și de 
„cine” și mai ales „cum” trebuie să as- 
culte. Iar de aici pornește practic 
totul! 

Vom începe cu primele comenzi 
sau comenzile de bază cum sunt 
„șezi”, „stai”, „înapoi” sau „vino aici”, 
inițial în curtea sau grădina de care 
dispunem, trecând apoi la etapa de 
teren, unde libertatea de mișcare este 
semnificativ mai mare, dar și factorii 
de distragere a atenției sunt mult mai 


numeroși. Despre comenzile de bază 
am mai vorbit, și fiecare dintre noi 
poate alege între a le preda singur sau 
a găsi un antrenor dedicat pentru 
aceasta. Ceea ce este foarte important 
de subliniat este faptul că, după tot 
acest antrenment de bază, cățelul tre- 
buie introdus treptat în mediul de 
teren real în care, așa cum aminteam, 
factorii de distragere a atenţiei sunt 
mult mai numeroși și pot adesea in- 
fluența negativ comportamentul cățe- 
lului, chiar dacă acesta a răspuns 
foarte bine în perioada antrenamen- 
tului „de curte”, unde aveam toată 
atenția din partea căţelului și, practic, 
tot controlul la îndemână. 

În plus, trecerea la etapa „de 
teren” ne va oferi posibilitatea de a ob- 
serva comportamentul cățelului atunci 
când practic nu ne mai vede si nu mai 
suntem în apropierea lui. Aici se pot 
descoperi eventualele lipsuri din 
modul de a răspunde și a executa co- 
menzile primite, cele mai importante 
fiind de data aceasta „stai”, „înapoi” și 
„vino aici”. Apariţia pentru prima dată 
a vânatului, fie el iepure, fazan sau 
pur si simplu a unei păsări oarecare, 
pot declanșa reacţii neașteptate, pe 
care trebuie să le controlăm și să le co- 
rectăm dacă este nevoie, înainte de ie- 
şirea la vânătoarea propriu-zisă. De 
cele mai multe ori, aici avem nevoie 
de multă răbdare și repetarea, iar și 
iar, a comenzilor. Nu este ușor dar, cu 
siguranță, merită tot efortul. 

Și pentru că mulţi dintre noi, să 
recunoaștem, avem emoţii la primele 
ieșiri de antrenament, când practic 
pierdem din raza vizuală cățelul și 
când acesta se îndepărtează mai mult 
decât, considerăm noi, ar fi cazul, un 
GPS atașat la zgardă ne va scuti de 
momentele „delicate” și de teama că 
l-am putea pierde în teren. Cu toții 
ajungem să îndrăgim și să ținem mult 
la câinele nostru de vânătoare, ca să 
nu mai vorbim de timpul și efortul de- 
dicat acestuia și de faptul că, în timp, 
devine practic parte din familie, așa 
că merită pe deplin această investiţie. 
GPS-ul adaugă, ca să zicem așa, un 
plus de siguranță și de liniște și poate 
fi cu adevărat de mare ajutor în situa- 
ţii speciale. Si, nu în cele din urmă, va 
aduce un plus de eficienţă în întregul 
proces de antrenament modern pen- 
tru obținerea performaţei în teren! 
NPR 


Fragii 


DOCTOR PLANT 


Plante tămăduitoare 


Ii cunoaștem foarte bine cu toții și i-am întâlnit de nenumărate ori, fie în drumețţiile la 
munte, pe marginea cărărilor sau la marginea poienilor luminate de soare, fie la deal, 
răzleţ, prin pajiști, poieni și fânețe, adesea nu departe de malul apelor ce coboară 
dinspre munte spre molcomul dealurilor domoale. Preferă de regulă solurile relativ 
umede, bogate în humus si nutrienți, cu expoziţii însorite. Popular, fragii sunt 
cunoscuți și sub denumirile de căpşuni de pădure, pomiță, fragi de pădure, frăguță 


sălbatică sau vărăguțe. 


ragul (Fragaria vesca), este o 
F plantă perenă ce face parte din 

familia Rosaceae. Poate ajunge 
la 15-20 cm înălțime, cu rizom și sto- 
loni. Frunzele sunt trifoliate, florile 
sunt albe și fructele sunt roșii, cu gust 
plăcut și aromat. Fragii au un areal 
mare de răspândire, din Europa și până 
în nordul Africii, fiind prezenți atât în 
America de Nord cât și în cea de Sud. 


Pentru preparatele naturiste se fo- 
losesc atât frunzele și rădăcinile-rizo- 
mii, cât și frunzele și fructele. 


Recoltarea frunzelor pentru ceai, se 
face de regulă primavara si poate fi 
extinsă până la începutul toamnei. 
Fructele se recoltează începând cu 
luna mai și până în august. 

Frunzele conţin tanin, alcool tri- 
terpenic, cvercitrină si citrol, acid sili- 


cic, săruri minerale, ulei esenţial, za- 
haruri, vitamina C si acizi organici - 
citric și malic. Dintre zaharuri, predo- 
mină levuloza, care permite consuma- 
rea lor și de către diabetici. 
Preparatele din frunze de frag sunt as- 
tringente și dezinfectante, putând fi 
utilizate în tratarea inflamaţiilor. 

Fructele conțin mucilagii, pectine, 
glucide, acid salicilic, protide, lipide, 
acizi organici, săruri minerale de pota- 
siu, sodiu, calciu, magneziu, fier și fos- 
for, vitaminele A, B1, B2, PP si C, tanin, 
precum și o substanţă specifică, fraga- 
rina, o esenţă cu miros plăcut, de lă- 
mâie. 

Datorită proprietăţilor diuretice/ 
laxative, fragii au un puternic efect în 
eliminarea toxinelor și ajută în afec- 
ţiunile hepato-biliare. De asemenea, 
au proprietăţi hipotensive si sunt fa- 
vorabile în încetinirea aterosclerozei 
şi scăderea colesterolului, ameliorarea 
manifestărilor de gută și în afecțiunile 
ficatului, ajutând la detoxifierea aces- 
tuia și regenerarea celulelor hepatice. 
Culeasă în perioada înfloririi, cu 
frunze și cu rizomi, și folosită în ames- 
tec cu planta „trei frați pătaţi” — Viola 
tricolor, fraga poate ajuta în tratarea 
psoriazisului. 

Preparatele tradiționale din fragi 
sunt ceaiul/infuzia din fructe, frunze 
şi/sau rădăcină, decoctul si sucul 
proaspăt din fructe, care are proprie- 
tăți bactericide semnificative. Pulpa 
proaspătă a fructelor poate fi folosită 
în cosmetică, în măștile pentru îm- 
prospătarea și revitalizarea tenului și 
pentru prevenirea apariţiei ridurilor. 
Atenţie însă la reacţiile adverse-aler- 
gene, ce pot apare la unele persoane, 
la fel ca și în cazul căpșunilor. 

Informaţiile prezentate au carac- 
ter orientativ si nu trebuie folosite în 
scopul tratării problemelor de sănă- 
tate sau pentru înlocuirea medica- 
mentelor prescrise de medic. 
Administrarea preparatelor din fragi 
trebuie făcută numai la recomandarea 
acestuia, ce se impune ca măsură ne- 
cesară de prevedere și siguranţă. NPR 

Trofee 


Aprecierea trofeelor 


Text si fotografie ALEXANDRU ALACI 


În viața oricărui vânător, există dorința nemărturisită de a 
obţine și poseda trofee medaliabile, cât mai valoroase, ale 
speciilor dobândite din fauna autohtonă si nu numai. 
Pentru a aprecia și realiza această dorință intimă, mai întâi 
trebuie să ne instruim noi înșine, încât să fim în măsură să 
apreciem corect punctajul trofeului purtat de specia 
vânatului pentru care suntem autorizați să-l dobândim. 


ar pentru a te documenta și a 
D avea termene de comparatie, 
vom începe obligatoriu cu vi- 
zitarea expozițiilor de trofee sau colec- 
tii, unde ochiul începe să perceapă și să 
compare deosebirile între vigurozitatea 
trofeelor medaliabile cu aur și cele ne- 
medaliabile, înscrise în catalogul ma- 
nifestării sau declarate de posesori. 
După acest prim contact vizual, 
urmat de alte vizionări, va trebui să 
exersăm personal evaluarea diverselor 
trofee, fie dobândite de noi sau ale al- 
tora, din speciile cerb comun, cerb lo- 
pătar, căprior, capră neagră, muflon, 
capră ibex, colti de mistreți, cranii de 
urs, de lup, de șacal, de vulpe, de bur- 
suc, de pisică sălbatică etc., aplicând 
fiecăruia formula CIC corespunzătoare. 
Prin această practică, vom memora 
biometriile și deosebirile dintre trofeele 
medaliabile (aur, argint, bronz) față de 
cele inferioare, încât vom fi în măsură 
să apreciem imediat valoarea chiar la 


EXPOZIȚII 


ALEXANDRU ALACI 


Expoziţiile cinegetice 
reprezintă etalarea trofeelor 
de vânat, dobândite într-un 
anumit interval de timp, a 
căror punctaje, evaluate cu 
formulele și după 
instrucțiunile CIC, scot în 
evidență calitățile 
vânatului, cât și ofertele 
adresate celor interesați. 


În secolele trecute (XIX-XX), Româ- 
nia a participat frecvent la cele mai 
multe manifestări naționale, internațio- 
nale și mondiale, alături de numeroasele 
țări competitoare, unde, nu de puține 
ori, a obținut medalii de aur și recorduri 
mondiale la trofeele de cerb comun, că- 


purtător, privit prin lentilele binoclului. 

Pentru a decide dacă merită sau nu 
sacrificarea, mai trebuie să apreciem și 
vârsta purtătorului, etalată prin confor- 
maţia corporală și a coarnelor sau a 
colţilor, după caz, care deosebește un 
juvenil de un matur, iar acesta, cu cât 
va supraveţui mai mulți ani, va spori 
valoarea trofeului, până la vârsta intră- 
rii în decrepitudine. 

Orientativ, la cerbul comun apreciem 
lungimea și grosimea prăjinilor, numărul 
clenciurilor (razelor) și mărimea rozete- 
lor coarnelor ce ajung la apogeu spre 12- 
14 ani din cei 20-25 ai longevităţii 
biologice. La cerbii lopătari mai apreciem 
lățimea și lungimea lopeţii. La căpriori, 
vom avea în vedere lungimea, grosimea 
şi simetria coarnelor, inclusiv perlajul, 
dacă distanţa ne permite aprecierea. La 
capră neagră, comparaţia înălțimii tro- 
feului este determinată în raport cu cea 
a urechii, iar la muflon apreciem grosi- 
mea și lungimea „melcilor” pe lângă des- 


prior, capră neagră, blană de urs și de lup 
precum și la cranii de urs și pisică sălba- 
tică, inserate în cataloagele expozițiilor. 
Dacă aceste prezentări au fost destul 
de frecvente, mai ales pe plan naţional și 
european, secolul XXI nu ne-a mai oferit 
aceleași satisfacţii, deoarece organizările 
de expoziții mondiale au fost întrerupte, 
iar cele internaționale au fost din ce în ce 
mai reduse ca anvergură și participare. 
Totuși, în perioada de după 1990, în 
România s-a vânat frecvent, nu numai de 
către nimrozii autohtoni, cât, mai ales, de 
cei străini, care au obținut trofee meda- 
liabile, dar care nu au fost mediatizate, cel 
puțin în presa de specialitate românescă. 
Singura informaţie, găsită pe inter- 
net, arată obținerea unui nou record la 
craniu de urs, cu 70,01 pct. CIC, de către 
vânătorul Kosztolanyi Laszlo din Ungaria 
în 2015, pe fondul 37 Vărșas din Harghita, 
recordul anterior fiind de 69,47, de la 
Prundul Bârgăului - Bistrița Năsăud din 
1994. Recordul mondial al speciei apar- 


chiderea între vârfurile acestora. La ibex, 
apreciem lungimea cât mai mare și des- 
chiderea coarnelor. De fapt, însăși formu- 
lele de evaluare ne arată ce biometrii se 
iau în considerare și ce coeficienți ridică 
valoarea trofeului în cadrul fiecărei spe- 
ciei pe care o vizualizăm. 

La mistreți, aprecierile în viu sunt 
aleatorii, dat fiind că trofeul este im- 
plantat în proporţie de două treimi în 
maxilarul inferior, iar colții ascuţitori nu 
sunt întotdeauna curbați peste bot, ast- 
fel că, în clipa apariţiei „gliganului” în 
alergare, suntem concentrați asupra 
plasării glonţului. Totuși, dacă mistrețul 
trece de 200 kg, înseamnă că este în 
vârstă și poate oferi surpriza unui trofeu 
medaliabil, chiar record mondial. 

Am spicuit câteva elemente de 
apreciere si evaluare anticipată a tro- 
feelor de vânat, înaite de-a apăsa pe 
schneller, pentru a ne împodobi pano- 
plia cu medalii și, mai ales, a păstra 
amintiri de neuitat. NPR 


ține, încă, vânătorului V. N. Gordienko cu 
un craniu de 70,32 puncte CIC, obținut de 
la un urs brun (Ursus erectus) împușcat 
în Kamchatka în anul 1992 și omologat la 
Moscova în 1999. 

În ceea ce privește trofeele de cerb 
comun, lopătar, căprior, capră neasră, 
muflon sau cranii, nu avem nici o infor- 
mare de actualitate de după 1997, când 
A.G.V.P.S. din România a organizat ex- 
poziția internațională la Palatul Parla- 
mentului din București, și 2003, când a 
organizat expoziția naţională de vână- 
toare la Mărăcineni, jud. Argeș. 

În contextual arătat, este de apre- 
ciat inițiativa A.G.V.P.S. din România, 
care și-a propus să organizeze, în anul 
care urmează, expoziţii locale de trofee 
de vânătoare, în scopul evaluării oficiale 
a tuturor trofeelor de vânat deținute de 
vânătorii români și neomologate încă, 
precum și intenția de reactualizare a 
„Catalogului trofeelor de vânat” deti- 
nute de vânătorii români. NPR 

Începând cu data de 25 mai, pen- 
tru apele care constituie frontieră de 
stat și cu 11 iunie, pentru celelalte 
ape, colinare și de șes, prohibiția 

pescuitului pentru anul 2016 s-a încheiat, Trebuie să avem în vedere, totuși, 
reglementările legate de speciile protejate și de zonele de protecție, pentru a 
nu încălca prevederile legale. Majoritatea speciilor au încheiat ciclui reproduc- 
tiv, excepţiile fiind dictate de vreme, condiții specifice sau locale. 

Pescuitul se poate practica în lacuri, heleștee și râuri, la șes, în zona colinară 
și la munte unde este deja, în plină desfășurare, începând cu 1 mai, pescuitul 
păstrăvului indigen, păstrăvului curcubeu și păstrăvului fântânel. 

Cu respectarea orientativă a solunarelor și o informare prealabilă asupra 
condițiilor specifice zonei în care doriți să pescuiți, precum și a speciilor cău- 
tate, veţi obține rezultate bune, atât la peștii pașnici, cât și la cei răpitori. 
NPR 

Campionatul A.GV, D. 


MUGUREL IONESCU 


Pescuit la C 


I 
kd 


Foto: GEORGE IORGA 


rap 2016 


Campionatul de Pescuit la Crap al A.G.V.P.S. s-a desfăşurat în două etape: etapa 1, 
eliminatorie, cu participarea tuturor cluburilor înscrise, obigatoriu membre afiliate la 
A.G.V.P.S. din România, în perioada 19-22 mai, și etapa 2, finală, cu participarea 
primelor 6 cluburi calificate în etapa 1, programată în perioada 9-12 iunie. 


I ocul de desfásurare a copeti- 
tiei a fost, din nou, renumitul 
carpodrom de la Corbu, admi- 

nistrat de S.C. RIG SERVICE S.A. Prin 

abundenta si calitatea populatiei de 
crap, precum si a amenajárilor care 
creazà concurentilor conditii sanitare 
si de confort deosebite, această pistă 
de concurs și-a câștigat un deosebit 
renume, atât pe plan intern, cât și in- 
ternaţional. Singura dificultate care 
rămâne de depășit este solicitarea ma- 


ximă la care sunt supuși, atât concu- 
renții, cât și arbitrii, pentru a face față 
numărului și dimensiunilor capturi- 
lor. 


DESFĂȘURARE ETAPA 1 

La startul primei etape s-au aliniat 
12 cluburi de pescari sportivi: C.S 
CARP UNITED, WLC CARP CLUB, C.S. 
SENIOR CRAP, CLUB TOMIS CARP, 
ABBARA CARP TEAM, C.S. ENERGY 
CARP, C.S. PELICANUL, CLUB CRAP 


CLASAMENT 24 DE ORE CLASAMENT 48 DE ORE 


N actualizat după cântarul nr. 4 
1. CARP UNITED 6p. 24736 kg 
2.WLCCARPCLUB 9p. 187,70 kg 


3. SENIOR CRAP 17p. 248,60 kg 
A.CLUBTOMISCARP 18p. 136,96 kg 
5. ABBARA CARP TEAM 18 p. 108,01 kg 
6. ENERGY CARP 19p. 266,50 kg 

~ actualizat după cântarul nr. 8 
1. CARP UNITED 

2. WLC CARP CLUB 
3. ENERGY CARP 

4. SENIOR CRAP 

5, CARPING CLUB 

6. CLUB TOMIS CARP 


5p. 600,78 kg 
14p. 346,72 kg 
16p. 468,97 kg 
16 p. 434,08 kg 
17p. 259,55 kg 
19p. 272,18 kg 


CORBU CCC, THE ONE — AVPS Vultu- 
rul, CARPING CLUB, C.S. PLANET 
CARP — AJVPS Neamţ, C.S. APS. 

Etapa a fost programată să se des- 
fășoare pe trei sectoare, A, B și C, pe 
durata a 72 de ore. 


DESFĂȘURARE ETAPA 2 

La startul Etapei 2 — FINALĂ, des- 
făşurată în perioada 9 — 12 iunie, s-au 
aliniat primele 6 cluburi de pescari 
sportivi clasate în prima etapă. 


CLASAMENT FINAL 


“actualizat după cântarul nr. 13 


1. CARP UNITED 
2. WLC CARP CLUB 
3. ENERGY CARP 

4. SENIOR CRAP 15 p. 625,81kg 
5.CARPINGCLUB  18p. 378,18 kg 
6. ABBARA CARP TEAM 19 p. 316,26 kg 


6 p. 734,00 kg 
2p. 481,84kg 
13 p. 725,42 kg 


CAMPIO 


L. E Uni w 


CLASAMENT 24 DE ORE 


N actualizat după cântarul nr. 4 


1. CARP UNITED 6p. 501,53 kg 
2. ENERGY CARP 8p. 398,24 kg 
3. ABBARA CARP TEAM 9p. 449,01 kg 
4. SENIOR CRAP 10 p. 475,03 kg 
5.CARPINGCLUB  14p. 264,30 kg 
6.WLCCARPCLUB 16p. 264,69 kg 


Spy M E 


CLASAMENT 48 DE ORE 


actualizat după cântarul nr. 8 


1. ABBARA CARP TEAM 7p. 1.005,55 kg 
2. ENERGY CARP 8p. 876,23 kg 
3. CARP UNITED 9p. 1.050,16 kg 
4. SENIOR CRAP 10 p. 958,81 kg 
5.CARPINGCLUB  14p. 552,42 kg 
6.WLCCARPCLUB 15p. 518,24 kg 


NAL DE PESCUIT LA CRAP 
N =. ma pe ANIA Sa 


Foto: GEORGE IORGA 


actualizat după cântarul nr. 13 


1. CARP UNITED 5p. 1.633,68 kg 


2. ABBARA CARPTEAM 7p. 1.309,65 kg 
10p. 1.276,06 kg 
10p. 1.266,39 kg 
15p. 754,42 kg 
16p. 750,71 kg 


3. ENERGY CARP 
4. SENIOR CRAP 

5. CARPING CLUB 
6. WLC CARP CLUB 


Campionii A.G.V.P.S. de Pescuit la 
Crap 2016 sunt componenții clubului 
C.S. CARP UNITED: Bogdan Alexan- 
dru Drăgan, Mihai Emilian Pripon, 
Marius Lărgeanu - Gheorghe Clampă, 
Mitică Bontas - Cosmin Tudor, George 
Galità, Marius Barbu. 

Buna desfășurare a competiției 
s-a datorat experimentatei echipe lo- 
gistice a S.C. RIG SERVICE S.A., con- 
dusă de doamna Daniela Voiculescu- 
Calotă şi echipei de arbitrii condusă 
de domnul Oliviu Lucian Orhei, pre- 
şedintele Subcomisiei de Pescuit la 
Crap, şi de doamna Veronica Ispas, 
responsabilă cu „Pescuitul Staţionar” 
și cel la „Feeder”. NPR 

Swimbaiting — 
categoria grea in acţiune (Il) 


Text si fotografie ANDREI ZABET 


În primele episoade am prezentat, în termeni generali, pescuitul cu swimbait-uri 
„heavy”, am aflat de ce sunt atât de apreciate de către pescarii de bass, datorită puterii 


lor de atracţie a exemplarelor capitale, dincolo de faptul că apele lor chiar au pește 
răpitor care nu se braconează și nici nu se exploatează industrial, și am „zgâriat 


> 


puţin 


suprafaţa abordării a ceea ce înseamnă lansete specializate de swimbait. 


A 


ntre timp, lanseta custom pe care o 
aveam în lucru la unul dintre cei 


mai buni custom builder-i locali, 
Laurențiu Andronic, este gata, deci 
putem dedica următoarele episoade 
celei mai importante piese din echipa- 
ment: lanseta de swimbait. 


Informaţia înseamnă 
putere de... lansare 

Comunitatea swimbait-erilor este 
una foarte dedicată pasiunii lor si foru- 
mul de specialitate este o nesecată 
sursă de informaţii despre echipamen- 
tul potrivit tipului de năluci și situaţiilor 
întâlnite pe apă. În general, când te afli 
într-un domeniu relativ nou, e bine să 
te informezi cu orice ocazie, să întrebi 
în stânga și-n dreapta ce lansetă să-ți 
iei în funcţie de plaja de greutăţi a 
swimbait-urilor pe care vrei să le 
arunci, ce mulinetă, fire si ce tipuri de 
swimbait-uri - branduri, stiluri de evo- 
luţie, greutăţi, rate de scufundare și 
multe altele. În ultimii ani, fiindcă swi- 
baiting-ul a devenit tot mai popular, fir- 

mele producătoare au început să ofere 
lansete specializate, unele chiar foarte 
reușite, de la companii precum Dobyns, 
Daiwa, Huddlestone, iRod și altele. 
Însă, pentru nălucile foarte mari si 
grele, de peste 25 cm și peste 250 de 
grame, nu există lansete factory capa- 
bile să suporte lansarea unor asemenea 


„mamuţi”, deci singura cale este cea a 
lansetelor custom, construite pe blank- 
uri de saltwater (pescuit marin) de la 
Phenix. În SUA există rod builder-i spe- 
cializaţi doar în lansete de swimbait, 
care cunosc exact ce blank-uri se potri- 
vesc pentru a lansa un Deps Slide 
Swimmer 250 de 190 de grame fără 
probleme sau ce blank funcționează 
perfect cu un swimbait Roman Made 
Mother de 30 cm si 300 de grame. 


Dedicare, determinare, 
dar nici să-ți cadă mâna... 
Swimbaiting-ul necesită dedicare, 
insistență și multă răbdare, chiar și pe 
apele lor pline de bass. Nu de multe ori 
citeam postări ale pescarilor pe foru- 
mul respectiv care spuneau „Nicio mus- 
cătură în 60 de ore de pescuit... şi apoi, 
am prins unul de 13 livre” (aproximativ 
6 kg). lată de ce merită să insiști... la 
ei. La noi, sincer, după o primă zi în 
care doar am testat lanseta, mulineta, 
firul și ceva năluci, nu știu în ce măsură 
merită efortul, dar voi insista... pe la- 


curi precum Snagovul, poti prinde 
exemplare mari de știucă, somn sau 
șalău, chiar și pe swimbait. 


Cel mai ușor blank de pe piaţă... 
Iată de ce, în primul rând, am căutat 
cel mai ușor blank din grafit pentru vii- 
toarea mea lansetă de swimbait. Și l-am 
găsit la North Fork Composites, noua 
companie a lui Gary Loomis, „monstrul 
sacru” și sinonim cu cele mai perfor- 
mante lansete din grafit încă din anii 
'80. Modelul este SWB 808-1 (IM), de 
8, adică de 2,43 m lungime, produs din 
grafit IM Next Gen, dintr-o bucată (su- 
ficient să spun că nu intră într-un lift 
normal de bloc), și cu o greutate de 
numai 4,2 oz. sau 118 grame, fir reco- 
mandat 20 - 40 lbs. și putere de arun- 
care 1/2 - 8 oz. (14 - 230 grame). 
Următoarele blank-uri cu aceleași carac- 
teristici (lungime, putere), de la Phenix 


Rods, costau mai puţin, dar cântăreau 
aproximativ 185 de grame! În condiţiile 
date, am optat spre varianta cea mai 
ușoară, dar și mai costisitoare. Exista un 
risc real ca, în ciuda „firmei” celui mai 
titrat producător de blank-uri din grafit 
din istorie, cel ales să nu corespundă 
întru totul specificaţiilor declarate, în 
special la puterea de aruncare, adică să 
nu poată „duce” acele 8 uncii declarate. 
Dar am decis să risc. 


...si cele mai ușoare inele 

Am comandat blank-ul de la deale- 
rul de North Fork din Franţa, 
www.rodhouse.fr, un magazin de com- 
ponente de rod building si accesorii 
foarte bine aprovizionat. După ce 
blank-ul a ajuns în ţară, rod builder-ul 
Laurenţiu a comandat componentele 
pentru construcția lansetei, din Japo- 
nia. Pentru că doream să ţin cât mai jos 


SWO DE- Mod Fust - Wop mm 


greutatea lansetei „finite”, am ales să 
folosim inele Fuji Titanium Torzite K, 
cele mai ușoare inele de pe piață, în 
prezent. Setul de 11 inele neprelucrate 
(fără tălpici polizate) cântărește „doar” 
3,4 grame. Noua pastilă ceramică din 
Torzite este de câteva ori mai subţire și 
mai ușoară decât Sic-ul, deci câștigul 
de greutate este semnificativ. 


Lansetă custom, probleme... 
custom 

Însă problemele de abia începeau: 
din cauza dimensiunilor extreme, tre- 
buia să căutăm, să comandăm sau, 
dacă nu existau, să fabricăm si celelalte 
componente pe măsura blank-ului. Dia- 
metrul pe talon era de 22,14 mm, ceea 
ce ne-a silit să căutăm o mandrină Fuji 
cu diametru interior de 21 mm, destul 
de butucănoasă... iar în privința win- 
ding check-urilor, acele piese metalice 
decorative care se pun la capetele man- 
drinei și ale mânerelor, nici nu existau 
de asemenea dimensiuni. La fel, și mâ- 
nerul din spumă EVA trebuia comandat 
de 30 mm. Și, parcă neavând destule 
piedici, la un moment dat, am decis că 
un mâner construit doar din spumă 
EVA, fie el și tip split grip, va arăta prea 
plictisitor și şters fără un touch special, 
fără ceva aparte. Așa că am desenat 
niste schițe ale mânerului, în care am 
încorporat tuburi din carbon cu textură 
împletită K1 în compoziţia celor două 
mânere EVA, iar Laurenţiu urma să 
caute nişte inele metalice argintii pen- 
tru rolul de winding check-uri. NPR 


— va urma — 

ANE Pescuit staționar 


Ciortani la malul marii 


Text și fotografie MUGUREL IONESCU 


K 


Sezonul pescuitului la crap este în puni desfăşurare. Începând cu 25 mai penti apele 


de frontieră si cu 9 iunie pentru ce 


elalte ape naturale, prohibiția pescuitu 


ui acestui 


peşte s-a încheiat, rămînând valabilă doar pentru zonele strict protejate. Satisfacţiile 
oferite de acest temerar partener sunt a măsura dificultății capturării lui. Puternic, 


precaut, bănuitor întotdeauna, gata să 


upte până la ultima picătură de energie cu 


resurse nebănuite, crapul incită imaginația, constituind eterna provocare pentru 


pescarii de staționar. 


emperaturile sunt în creștere, 
Te s-au încălzit, iar vremea 
a început să se stabilizeze. 
Condiţii ideale pentru programarea 
unei partide de pescuit la crap. Dar 
unde îl găsim? Desigur, în amenajă- 
rile piscicole de profil, unele devenite 
adevărate carpodromuri, în care ad- 
ministratorii au investit serios, con- 
vingându-se că păstrarea peştilor în 
viață este mult mai rentabilă decât 
vânzarea lor pentru consum. 
Provocarea, însă, o constituie 
apele naturale, în special cele curgă- 
toare, cu permanentele lor surprizele. 
Confecţionând monturile portivite 
pentru pescuitul programat în week- 
end, gândurile mă teleportează, în 
timp, în primii ani de după '90... 


Descoperirea 

Tot la Gura Portiţei, îndrăgitul nos- 
tru loc de petrecere a vacanţelor de 
vară, inepuizabilă sursă, pe vremea 
aceea, de aventuri pescărești, condi- 
mentate cu „specialități” locale: plajă, 
mare fosforescentă, stuf, canale și 
ghioluri, pelicani, lebede, pescăruși, 
cormorani, delfini și multe altele atrac- 
tii pentru juniorii noștri, care începeau 
să deprindă minunile naturii sălbatice. 

Era anul în care, peste iarnă, fu- 
sese vandalizat micul complex turistic 
care supravieţuise peste ani și părea 
că şi-a găsit rostul și echilibrul în noua 
societate de consum. 

Programăm o expediție de recu- 
noștere a unei zone mai îndepărtate, 
către sud, cu toate că ora era destul 
de înaintată si niște nori începeau să 
se întrevadă la orizont. Luăm ceva 
merinde tradiţionale, pateu, ceapă, 
brâză topită si pâine si ne propunem 
să ne reîntoarcem până la prânz. Bi- 
neînțeles, câte o trusă minimală de 
scule și momeli, care să nu ne stânje- 


nească la drum. 

Pe malul mării, cu picioarele în 
apă, udate de valurile mici, drumul 
este o plăcere. 

Trecem de far și de cele două ca- 
nale paralele și părăsim vecinătatea 
mării, în încercarea de a vedea ce se 
află pe plaja care, probabil, se întin- 
dea până la lacul Sinoe. Și atunci am 
văzut o întindere de apă, un fel de lac, 
care bara accesul până la Sinoe. Spre 
vest, se întindea până la digul de pro- 
tecţie al lacului. 


Surpriză plăcută 

Ne-am oprit pe mal, socotind că 
ar fi timpul pentru o gustare, dar și 
pentru evaluarea potenţialului loca- 
tiei. Cine știe! Până să desfacem me- 
rindele, am desfăcut mai întâi sculele 
şi le-am pus pe poziţie. 

Norii începuseră să devină ame- 
nințători. Până să rânduim masa, 
semnalizatoarele au început să se 
agite, iar firele s-au întins ca niște 
strune de vioară. Înțepare, ripostă, 
drill și târâm pe plajă câte un ciortan 
cam de două kilograme. Surprinși de 
rapiditatea atacurilor, dar si de calita- 
tea capturilor, uităm de masă și ne 
punem pe treabă. La orizont apar zig- 


La creșterea temperaturii apei, 
crapii se pregătesc pentru reprodu- 
cere, activitate vitală pentru perpe- 
tuarea specie. În apele naturale mai 
puţin adânci, supuse unei încălziri 
ușoare, crapul începe să cârduiască la 
14-15 grade Celsius. Pentru depune- 
rea icrelor, crapul alege vegetația 
proaspăt inundată, unde își depune 
icrele în porții. Exemplarele cele mai 
apte pentru reproducere sunt cele de 5-8 ani. La această vârstă, o femelă de 
crap depune 600.000-800.000 bucăți de icre. Icrele sunt sferice, cu diametrul 
de 1,5-1,8 mm. Dezvoltarea embrională durează 2-3 zile, la o temperatură a 
apei de 20-22 grade Celsius, după care are loc eclozarea larvei. La o tempera- 
tură de 18-19 grade Celsis, incubaţia durează 3-4 zile. Stadiul de alevin du- 


REPRODUCEREA 


rează până la apariția solzilor. NPR 


zagurile frânte ale fulgerelor și, după 
diferența de timp până la explozia tu- 
netului, ne dăm seama că este mo- 
mentul să încheiem spectacolul. Cu 
echipamentul strâns în grabă și cu fur- 
tuna pe urmele noastre, ajungem la 
corturi, depășind toate recordurile 
personale de deplasare rapidă. 

Am încercat să descifrăm misterul 
băltuței de pe plajă si am ajuns la ur- 
mătoarea concluzie. Cu doi, trei ani în 
urmă, de-a lungul digului de protecţie 
a lacului Sinoe s-au efectuat lucrări de 
dragare pentru realizarea unui canal 
navigabil paralel cu digul. Substatul 


GASTRONOMIE PESCAREASCA 


mâlos, împreună cu vegetaţia si ce 
mai era prin ea și, bineînțeles, cu o 
mare cantitate de apă, au fost dever- 
sate pe plaja limitrofă. Găsind o decli- 
vitate naturală, o zonă mai joasă a 
plajei, acestea au ocupat-o, dând naș- 
tere formațiunii descoperite de noi. 
Puietul, alevinii și icrele deversate 
s-au adaptat noului mediu, dezvol- 
tându-se până la faza în care i-am 
găsit noi. Pobabil faptul că era un loc 
„nebătut” și a insuficienaţei hranei na- 
turale, epuizată, în mare parte, de-a 
lungul timpului, i-au determinat să 
atace furibund momelile noastre. 


CRAP FRIPT PE JAR, CU SOS 
DE ROȘII ȘI USTUROI 


MAMA PAȘA 


Au urmat și alte partide, pregătite 
minuţios de această dată, care ne-au 
adus satisfacţii pe măsură. 


Anul următor 

Din păcate, ne cam obișnuisem cu 
involuţia pe care o parcurgeam în 
toate domeniile, și așa s-a întâmplat 
și cu „balta noastră” de la Gura Porti- 
tei. Descoperită ulterior, fusese rasă 
cu bărci și plase și, nemaiavând cine 
să pună în loc, devenise pustie, tristă 
şi părăsită. Câteva roșioare mai mus- 
căreau, încercând să supraviețuiască. 
NPR 


Referindu-ne la speciile de apă dulce, crapul este considerat 
peştele tradițional al gastronomiei balcanice, fiind apreciat 
petru fermitatea și gustul deosebit al cărnii sale. Gătit după 
rețete specifice, va aduna toți invitații în jurul mesei și vă va 


aduce laudele pe care le meritați. 


Ingrediente: 1-2 crapi de 2-3 kilo- 
grame, 2-3 lămăi, sare, boia de ardei 
dulce, piper măcinat. Pentru sos: un bor- 
can de 400 ml de roșii decojite, 3 căpățâni 
de usturoi, 3 fire de busuioc, un fir de roz- 
marin, 200 ml ulei de măsline, sare, piper. 

Preparare: se curăță peștele, se 
eviscerează și se crestează pe ambele 
părţi, la distanţă de două degete, și în 
lugul său, pe lângă coloana vertebrală. 
Se sărează, se piperează și se pudrează 
cu boia, după care se stropește cu 
zeamă de lămăie și se lasă o jumătate 
de ceas. Încingem grătarul și punem 


peștele la fript, întorcându-l din când în 
când, cu grijă să nu-l stricăm. Când peș- 
tele este bine rumenit pe ambele părți, 
se scoate pe o tavă lungă. 

Pentru sos, amestecăm roșiile cu us- 
turoiul, curățat și zdrobit, busuiocul și 
rozmarinul mărunţit, după care se înglo- 
bează uleiul și se drege cu sare și piper. 

Servire: se servește cald, porționat 
în cotlete, acoperit cu sosul de roșii con- 
dimentat și ornat cu pătrunjel verde 
tocat. Este bine să-l potențăm cu un 
pahar aburit cu vin alb/roze, sec sau de- 
misec. Poftă bună! NPR 

Cu feeder-ul la crap 


Trei monturi, trei șanse, 
reiprovocări 


Text și fotogrăfie 


Pescuitul la feeder a câștigat tot mai mulți adepți în 
ultimii ani, ocupând în prezent un loc bine meritat în 
rândul pasionaților sportului cu lanseta. Dedicat inițial 
plăticii, carasului sau mrenei, pescuitul la feeder și-a 
extins ulterior gama de specii de pești vizate, devenind 
tot mai popular și în rândul pescarilor la crap. 


stfel, tehnica s-a diversificat și 
a inclus monturi noi, unele 
deja consacrate, altele adevă- 


rate noi provocări create cu ingenio- 
zitate. 


Method feeder-ul rapid 

Method feeder-ul este un năditor 
deschis, spre deosebire de coșulețul 
tradițional, închis, așa cum este feeder- 
ul clasic. Montat pe firul principal cu 
ajutorul unui stoper și având un forfac 
scurt, nu mai lung de 10-15 cm, met- 
hod feeder-ul are plumbul montat pe 
partea inferioară, permițând așezarea 
năditorului pe substrat, întotdeauna 
cu partea deschisă spre suprafața apei. 
În acest fel, nada și cârligul cu mo- 
meala sunt expuse direct în calea peș- 
tilor adunați pe vad. Method feeder-ul 
rapid permite garnisirea năditorului 
cu ajutorul unei matrițe — mould, con- 
fecţionată dintr-un material elastic/si- 
liconic, special conceput pentru acestă 

operaţiune, asigurând poziționarea 
corectă a cârligului cu momeală în 
nadă. Nada este astfel compactată și 


așezată uniform pe năditor, tot an- 
samblul având o formă aerodinamică 
ce facilitează lansarea la distanţă și re- 
duce considerabil posibilitatea des- 
prinderii nadei la lansare. 

Montura propriu-zisă este cât se 
poate de simplă: un opritor siliconic pe 
firul principal deasupra năditorului, 
urmat de năditorul propriu-zis (Foto 1 
și 2). 

Diametrul redus al forfacului are în 
vedere fineţea monturii, necesară pen- 
tru a nu trezi suspiciunea peştilor. Lun- 
gimea forfacului este de numai 15 cm, 
mult mai scurtă comparativ cu metoda 
feeder clasică. 

De fapt, aceasta este una dintre ca- 
racteristicile si deosebirile principale 
ale monturii method feeder faţă de fee- 
der-ul clasic şi, se pare, una din cheile 
succesului acestei metode. 


În loc de coșuleț, săculeț de PVA 

Unul dintre aspectele cheie legate 
de coșulețele năditoare este consis- 
tența nadei. Prea dispersantă, se poate 
desprinde de pe năditor la lansare, 
prea compactă, se va desface greu pe 
substrat. Obţinerea consistenței dorite 
a nadei este, trebuie să recunoaștem, 
o operaţie ce necesită experiență, în- 


demânare si... mult timp petrecut pe 
malul apei. 

O metodă mai simplă este folosirea 
săculeţului de PVA, care oferă o flexi- 
bilitate mai mare în ceea ce privește 
consistenţa, dar și compoziţia nadei. 
Montura este cât se poate de simplă, 
forfacul fiind trecut cu ajutorul unei 
andrele, cu tijă mai lungă, prin interio- 
rul săculețului, si apoi atașat în linie 
după plumb (Foto 3 și 4). 

Cârligul cu momeala, care poate fi 
porumb, râme sau viermusși, boilies sau 
pop-up, se prind în plasa săculețului, 
astfel încât, la dizolvarea materialului 
PVA, acestea vor rămâne pe movilița 
de nadă eliberată din săculeț. 

Atenţia trebuie însă îndreptată 
pentru a echilibra corect montura, ast- 
fel încât greutatea plumbului, plus 
greutatea săculețului PVA umplut cu 
nadă, să nu depășească puterea lanse- 


tei și, în plus, după dizolvarea săcule- 
tului, plumbul să fie suficient de greu 
pentru a putea ţine montura fixă pe 
substrat și firul întins, pentru a permite 
semnalizarea trăsăturii la vârful lanse- 
tei. 


Un „sandviș” pe gustul solzoșilor 

A treia montură pe care am încer- 
cat-o, folosind tot lanseta de feeder, 
am nunit-o „sandviș”, după aspectul 
și alcătuirea sa (Foto 5 și 6). „Pe firul 
de păr” al cârligului, am folosit boabe 
de porumb din conservă și porumb si- 
liconic floating, toate prinse între 
două „felii” tăiate dintr-un pop-up. 
Acesta este „sandvișul”. 

Avantajul acestei monturi este 
acela că poate fi folosită pe locurile cu 
substrat mâlos, moale, în care plum- 
bul se afundă în substrat, iar cârligul 
şi momeala se menţin, plutesc practic, 


în imediata apropiere a fundului 
apei. Același lucru este valabil și pen- 
tru locurile cu vegetaţie abundentă pe 
fundul apei, părțile floating ale „san- 
dvișului” ridicând cărligul cu mo- 
meala undeva, în primii câţiva 
centimetri deasupra substratului. În 
rest, montura este clasică, „cu plumb 
pierdut” și forfac, fie din fluorocar- 
bon, fie din fir textil simplu sau cu că- 
mașă. NPR 


Sunt trei monturi ce 

lansează trei 
provocări pentru pescuitul 
la crap, cu lanseta de 
feeder. Trei monturi care 
pot oferi tot atâtea șanse de 
reușită și care merită 
încercate! 

TEHNICĂ «Pestuit pe râu 


Wm ua a 


La somni, cu 
voblere crankbaits 


Text si fotografie DORU DINEA 


Cu o înfățișare, dar si dimensiuni puţin atipice față de 
majoritatea speciilor de pești de pe la noi, somnul crează 
impresia unei punți de legătură între trecutul îndepărtat 
și prezent. Pentru acest pește, călătoria printr-o 
imaginară poartă a timpului pare că se desfășoară 
continuu. Datorită dimensiunilor, dar și faptului că e 
mâncăcios și are o gură mare, somnul preferă o hrană cât 
mai consistentă. De aceea și nălucile, pe care le folosesc 
atunci când pescuiesc după acest pește, au dimensiuni 
mai mari și sunt mai voluminoase. 

cioși, în condiţiile de pe râul Jiu, 
prefer voblerele crankbaits. Folo- 
sesc, în general, voblerele crankbaits 
tip DR sau SDR, adică pe cele cu bar- 
bete mari și foarte mari, tocmai pentru 
a ajunge să tatonez la adâncime, acolo 
unde se hrănesc, de obicei, acești 
pești. Sunt anumite perioade din an 
când, în unele zile, în largul rîului, 
somnii se hrănesc la suprafața apei 
sau, alteori, vin la apa mică de lângă 
maluri, unde atacă peștișorii pradă. În 
aceste condiţii, am pescuit cu voblere 
crankbaits tip SR, adică cu barbetă 
mică, pentru ca năluca să poată evo- 
lua în aceste zone de suprafață. 
Dintre aceste tipuri de voblere, le 
folosesc pe cele cu lungimi între 5 si 
9 cm. În special când apele Jiului sunt 
mai reci, peștii sunt mai puţin activi şi 
pescuiesc cu voblere crankbaits fără 
bile, deci fără un semnal acustic ac- 
centuat. Oricum, datorită barbetelor 
mari și foarte mari ale acestor năluci, 
precum și faptului că sunt mai volu- 
minoase, la evoluţia prin apă au o vi- 
brație bună, chiar și la viteze mici de 
recuperare. Deci, nu trec neobservate! 
Mai mult vara si în prima jumătate a 
toamnei, când peștii sunt mai activi, 
pescuiesc şi cu voblerele cu bile, care 
au un semnal acustic accentuat. Sunt 
propriile mele constatări și păreri si 
nu le transmit ca pe nişte reguli. 
Chiar dacă somnii nu au simţul vă- 
zului foarte dezvoltat, întotdeauna tin 
cont de turbiditatea apei când aleg cu- 
loarea nălucii cu care pescuiesc. Pe ape 
opace, folosesc voblere în culori des- 
chise sau fluorescente, iar pe ape lim- 
pezi, pe cele în culori naturale sau chiar 
voblere translucide. Nu știu dacă sunt 
edificatoare întâmplările petrecute la 
două partide de pescuit, când am reușit 
să prind doi somni care, ambii, nu 
aveau câte un ochi. Rănile se cicatriza- 


I n căutarea acestor uriași mustă- 


seră, dar interesant a fost că, la ambele 
exemplare, nălucile se aflau pe părțile 
unde aveau ochiul valid. Deci, pe lângă 
celelalte simțuri, în atacul asupra nălu- 
cii a contribuit și vederea. 

Când pescuiesc la distanță, lansez 
năluca perpendicular pe malul apei 
sau în amonte. De obicei, imprim vo- 
blerului o viteză de recuperare mică 
sau medie. Pe parcursul recuperării 
efectuez și mici opriri, stopuri, iar 
când mă ajută curentul apei, îl tin pe 
loc mai mult timp sau îl las dus pe o 
anumită distanţă în aval, după care 
reiau recuperarea. Eu numesc această 
procedură „înainte, stop, marșarier”. 
Cu toate că acest gen de evoluţie pare 
cam plictisitor pentru un vobler, ca o 
joacă, are efect asupra somnilor și nu 
numai. Chiar dacă nu s-a întâmplat de 
multe ori, au fost partide de pescuit în 
care somnii au atacat nălucile cărora 
le-am imprimat o viteză de recuperare 
mare, aproape ca la pescuitul avaţilor. 
Când apa are o adâncime bună pe 
lângă maluri, pescuiesc folosind teh- 
nica „la scurt”. De multe ori, mustăcio- 
şii preferă gropanele din apropierea 
malurilor. 

În drilul cu un somn mai mare este 
foarte importantă răbdarea. De multe 
ori se folosește de forța curentului apei 
pentru a evada cât mai mult în aval. Re- 
cuperarea firului și aducerea peștelui 
către pescar trebuie efectuată încet, fără 
mișcări bruște. Frâna mulinetei trebuie 
să fie bine reglată deoarece, nu de pu- 
ține ori, peştele va mai încerca evadări 
în viteză și forță. Alteori se proptește cu 
capul în substrat sau se blochează 
într-o piatră sau alt obstacol. E bine ca, 
în astfel de momente, să nu slăbim ten- 
siunea din lansetă si să batem în mâne- 
rul lansetei cu dosul palmei sau cu un 
băț. De asemenea, putem să și forțăm 
din vârful lansetei, biciuind puţin din 
aceasta. Cu puţin noroc, peştele își va 


relua înotul și se va debloca din acel loc. 

În loc de încheiere, mare atenţie la 
exemplarele uriașe de somn pe care le 
putem avea, uneori, la capătul firului. 
Dacă, după ce am executat cât am 
putut de bine drillul, iar echipamentul 
nostru a rezistat, dar peștele a luat 
aproape tot firul de pe tamburul mu- 
linetei sau nu s-a eliberat dintr-un ob- 


stacol și îl simţim încă la capătul firu- 
lui, să nu intrăm niciodată în apă 
după acel pește. Cunosc, din păcate, 
cazuri care s-au încheiat tragic. Mai 
bine rupem firul de linie şi ne vedem 
în continuare de pescuit. Oricum, pes- 
tele luptă pentru viaţa lui, iar pescui- 
tul pentru noi este destindere și 
relaxare. Nu trebuie să riscăm! NPR 


In drilul cu un somn 

mai mare este foarte 
importantă răbdarea. De 
multe ori se folosește de 
forța curentului apei 
pentru a evada cât mai 
mult în aval. Recuperarea 
firului și aducerea peștelui 
către pescar trebuie 
efectuată încet, fără 
mișcări bruste. Frâna 
mulinetei trebuie să fie 
bine reglată deoarece, nu 
de puţine ori, peștele 1 va 
mai încerca evadări în 
viteză și forţă. 

# 


; a turi viteză 


Text si fotografie DORU DINEA 


== 


Încălzirea vremii nu aduce doar o schimbare binevenită a 
peisajului, ci inundă cu clocotul vieţii și cele mai ascunse 
cotloane ale apelor. Bălţile și-au refăcut perdelele de 
trestii și cochetează, mândre, cu “wa de nesfàrsite 


nuante de verde pe fondul de un a 


bastru pur al cerului 


înalt. Chiar dacă nu au „lenevit” nici pe timp de iarnă, 
știucile și-au recăpătat pe deplin forțele și atacă fără milă 
tot ce consideră a fi un meniu demn de luat în seamă. 


A 

n astfel de condiţii, nu de pu- 
I tiune ori am fost tentat, si chiar 

am folosit voblere tip minnow 
sau flat de 7-8 cm lungime, floating 
sau suspending. Le imprimam mai 
multe tipuri de evoluţii, însă rezulta- 
tele au fost, de cele mai multe ori, 
destul de slabe. Deasemenea, când 
bălțile aveau mai multă vegetație sub- 
mersă, ancorele voblerelor se încăr- 
cau destul de repede cu fragmente din 
aceasta și nu mai evoluau corect. Ca 
să elimin din aceste neajunsuri, am 
trecut la folosirea shad-urilor. La aces- 
tea, chiar dacă nu ascundeam vârful 
cârligului de la jig în corpul nălucii, se 
încărcau mai rar cu vegetaţie, iar po- 
sibilitatea agățării în obstacole era 
mult mai redusă. În plus, pierderea 
unui shad nu produce o „gaură” atât 
de mare în buzunar, precum în cazul 
altor tipuri de năluci. 

După ce am testat mai multe tipuri 
de shad-uri, am observat că cele mai 
bune rezultate au fost obţinute la cele 
cu un format fat sau flat și mai puţin 
bune la cele subțiri, adică cu un format 
slim. Am pescuit și cu shad-uri moi, dar 
și cu cele tari, mai dure. Am folosit des- 
tul de rar shad-uri cu lungimea de 6 cm 
şi, în general, am pescuit cu cele de 8 
şi 10 cm. Pentru shad-urile de 6 cm lun- 
gime am folosit jiguri de 7 g, iar pentru 
celelalte, jigurile cu greutăţi de 9 și 11 

g. Menţionez că bălțile unde am pes- 
cuit aveau, în general, adâncimi de 1- 
1,5 m și, în puţine zone, de 2-2,5 m, 
deci nu foarte mari. 

Am pescuit „la scurt”, pe lângă ma- 
luri și printre firele de trestii, dar și cu 
năluca lansată în lărgimea apei sau 
prin culoarele de vegetaţie. Mi-a trebuit 
ceva timp să observ și să constat că 
„dinţoasele” atacau numai atunci când 
acționam nălucile cu viteză mare și 


foarte mare. Când acţionam nălucile cu 
viteză mică sau medie, le observam, 
uneori, prin apa limpede, cum rămâ- 
neau indiferente și „strâmbau din nas”. 
Tocmai pentru că actionam shad-urile 
în viteză, am folosit jiguri mai grele 
pentru bălți care nu aveau adâncimi 
mari. Au fost cazuri în care știucile au 
atacat nălucile numai la o viteză deose- 
bit de mare, de parcă pescuiam la avati. 
Inclusiv când pescuiam „la scurt” pe 
lângă maluri, imprimam shad-urilor 
mișcări de dandinare rapide. Ştiucile 
parcă erau la concurs de viteză. 

Când apele bălților au fost puţin 
mai opace, am folosit shad-uri în cu- 
lori deschise, iar când apele au fost 
limpezi si clare, am avut cele mai bune 
rezultate la shad-urile cu un colorit ro- 
şiatic cu glitter sau maroniu cu glitter. 
Foarte interesant este și faptul că știu- 
cile, nu de puţine ori, chiar dacă ata- 
cau nălucile ce aveau o viteză mare de 
evoluţie, se lăsau pe fir, deci nu atacau 
în forță, ci înotau discret către mine cu 
năluca în gură. De aceea eram atent 
şi, când simţeam îngreunarea, mai 
executam și o înțepare din închieie- 
tura mâinii, ca să fiu sigur că știuca nu 
scapă în timpul drilului. 

Dacă vremea a rămas frumoasă, 
iar temperaturile nu au scăzut foarte 
mult, am avut rezultate bune și foarte 
bune în pescuitul la știucă cu aceste 
năluci și cu acest stil de acţionare al 
acestora, până dincolo de jumătatea 
toamnei. Dar, pentru că în pescuit nu 
prea există reguli, întotdeauna sun- 
tem datori să încercăm cât mai multe 
năluci și cât mai multe tehnici de ac- 
tionare ale acestora, în funcţie de 
apele unde pescuim și de pești, mai 
mult sau mai puţin activi. NPR 


Pescuit pe râu 


La baza stufului 


Text și fotografie TITUS PINTEA 


De decenii am plăcerea să pescuiesc pe Canalul colector, ce leagă, cale de 62 km, apele 
Crișului Repede cu cele ale Crișului Negru. Populaţia piscicolă, formată din carași 
pa crapi, roşioare foarte mari, până la jumate de kil’, splendid colorate, babuște 


ine dezvoltat, ce preferă cârligul încărcat cu trei patru boabe de cucuruz, știuci 
somni, bibani capitali și, în unele locaţii pe care nu le divulg, nu din egoism, ci din 


respect pentru specie, șalăi vărgați. 


hibitive,  luându-mi inima-n 

dinţi, cunoscând porțiunea de 
drum catastrofal de la căminul Cighid 
la canal, am pornit, într-o plăcută di- 
mineaţă de april, la un pescuit stațio- 
nar, încercând să păcălesc, cu tehnica 
tatonajului, vreun șalău ori biban, dar 
și cu gândul la vreo plătică mare, ca 
cea din anul trecut, cum zicea amicul 
meu însoțitor, cât ligheanul. 

Întotdeauna, ca și acum, soarta 
mi-a confirmat zicala că socoteala de 
acasă nu se potrivește cu cea din târg. 

Ajuns la locul făgăduinței, în săl- 
băticia naturii, îmi defrișez cu maceta 
un stand printre tufele de nepătruns 
ce-au invadat malul abrupt al diguri- 
lor. Îmi montez o lansetă de 4 
metri, cu montura de tatonat cu 
coadă de șprot congelat, și încep tato- 
narea lângă o veche consolidare de 
piatră brută, dar, vreme de două cea- 
suri, doar un amărât de biban, retur- 
nat, s-a dovedit flămând. 

Înainte de a parcurge cei 200-300 
de metri programaţi tatonajului, în 
dreptul standului pe care l-am ame- 
najat din timp, am făcut o nădire te- 
meinică. Mi-am montat o bologneză 
de 5 metri, cu o linie continuă de 0,18 
mm, plută de 4 grame, cârlig nr. 10 
Cristal, din vechile modele, admira- 


I nainte de „căderea cortinei” pro- 


bile si azi, pe care am pus 8-10 vier- 
muși și o bucată de râmă roșie. 

Încet, încet, nădirea începe să dea 
roade și plătici modeste veneau să 
joace pluta, care pleca în adâncime. 
Roșioare mari, unele de 25-30 cm, și 
doi carași la jumate de kilogram se 
bălăceau în juvelnic. 

La un moment dat, apar două ma- 
sini cu vreo opt undiţari. Unul, de pe 
pod, văzându-mă, zice: „Hai să ple- 
căm, că locul meu e ocupat”. Îi răs- 
pund că îl aștept la defrișare, și îi 
împrumut si maceta, iar rezervările de 
locuri nu sunt prinse în permisul de 
pescuit și, mai mult, îi dau și ancora 
cu 8 braţe ca să scoată buruienile din 
apa invadată de vegetaţie. 

Dar cuvântul „lucru” nu sună bine 
pentru ei, care se îmbarcă, iar totul 
reintră în universul liniștit al pădurii. 

Un amic, sosit și el pe malul cana- 
lului, îmi cere să-i împrumut ustensi- 
lele pentru a-și croi și el un stand, și îl 
servesc cu plăcere. 

La baza perdelei de stuf observ un 
şirag de mărgele argintii de aer și no- 
rişori de mâl. Bănuind că veun crap 
ori cârduri de plătici scurmă în căuta- 
rea larvelor de chironomide, lansez 
fin, cât mai aproape, și plasez vreo doi 
cocoloși cât nuca în curentul lent al 
canalului. 


șalăi, 


Nu trece mult timp, îmi savuram 
cafeaua șezând pe scăunel, și abia am 
avut timp să apuc mânerul lansetei ce 
pleca de pe suport, vârful acesteia 
atingând deja luciul apei. Înţep ferm 
şi am un drill puternic, peștele trage 
spre stuf, iar dacă intră sub cocioc, 
sunt pierdut. Noroc cu linia continuă 
de 0,18 mm, fără forfac, legată direct 
la cârlig. Firul șuieră subţire, cunosc 
bine albia și agăţăturile, forțez niţel și 
domnia sa, crapul, îmi arată burta 
aurie. Cu numai câteva zile înainte de 
partidă, m-am dotat cu un minciog 
larg, cu coadă telescopică de 3 metri 
şi mă felicit pentru achiziţie. Crapul 
mai face ceva rondouri, coboară spre 
adânc, dar încet, cu zvâcniri din 
coada-i lată. Mai are câteva tentative 
de eliberare și, resemnat, cu un ples- 
căit, intră în minciogul mânuit de ami- 
cul ce mi-a sărit în ajutor și care îl 
apreciază la peste trei kile. 

Am senzaţia că soarele-i mai strălu- 
citor, natura mă alintă cu un vânticel 
călduţ, îmi strâg sculele, dau mâna cu 
amicul și-i dăruiesc plăticile si carașii, 
apoi, într-o oră, fac cei 4 km de drum 
nenorocit, pe care aud că eșapamentul 
freacă uneori bolovanii. Ajung la asfalt, 
de unde o rup spre casă cu încă o amin- 
tire a unei zile de undit pe colector, 
lângă pădurea Cighidului. NPR 

Pescuit la muscă artificială 


O muscă de sezon 
pe placul pistruiaţilor 


TITUS PINTEA 


În luna lui Florar, pe văile din Apuseni, se ridică, în orele după-amiezii, o insectă, 
corpolentă denumită de muscarii locali „capra”. Insecta trăiește până în august și, pe 
măsura ivirii nopţilor reci de la munte, dispare din meniul oferit de natură pistruiaţilor 


ce se pregătesc de nuntă. 


ar mai bine descriu aspectul, 
D coloritul si conformatia aces- 

tei zburătoare, la care păstră- 
vii, în clipa căderii gâzei pe undele 
iuți ale Iadului ori ale Brătcuţei, se 
reped și-o înghit cu lăcomie. 

Insecta are un abdomen proemi- 
nent, un torace ceva mai mic, atât în 
lungime cât și în volum, ambele 
având o culoare de nuanţă bej, și câ- 
teva segmente delimitate de cercuiri 
cafenii, un fel de mici centuri, ce dau 
un contrast bun în coloritul insectei. 
Capul insectei este de culoare cafeniu- 
ruginie și are două antene de culoare 
deschisă. De sub abdomen are codițe 
care, în zborul natural, crează un fru- 
mos aspect de evantai. 

Insecta are patru aripioare, două 
mai scurte si două mai lungi, iar când 
zboară pe lângă urechile noastre se 
aude un zbârnâit fin, înfundat. 

Încerc să redau, cât mai fidel, con- 
fecţionarea unei artificiale care imită 
insecta și care nu poate lipsi din cu- 

Foto: MIHAI VASILESCU 


tiuta cu muște. Am ales un cârlig nr. 
12, cu tija mai lungă, cam 25 mm, pe 
care am legat, în primă etapă, jos, la 
curbura acului, cu mătase fină, codi- 
tele din barbule de pană din coada fa- 
zanului. Apoi, din mătasea aleasă, am 
început confecționarea abdomenului 
şi a toracelui, în culoarea naturală a 
insectei vii. Am legat cele patru ari- 
pioare pe toracele muștei și am trecut 
la evidenţierea capului din mătase ca- 
fenie, lăsând si cele două antene fine 
din păr de căprioară ce dau un con- 
trast minunat muștei. 

Confecţionarea aripioarelor este 
cheia redării fidele a muștei în zbor, așa 
că, după îndelungate încercări, am de- 
cupat cu un ac incandescent, dintr-o ţe- 
sătură micronică de polipropilenă, 
forma aripioarelor, operaţie ce s-a cerut 
repetată de multe ori până la reușită, 
dar astfel am creat aripioare durabile 
ani de zile. Musca pe care o prezint în 
imagine are peste 10 ani vechime și a 
fost de succes în multe partide. 


CAPRA 
Foto: TITUS PINTEA 


Muscarii mai experimantaţi si cu 
multă răbdare pot, și le recomand, să- 
şi bricoleze musca din păr de că- 
prioară, operație mult mai 
pretențioasă, aripioarele fiind create, 
evident, din materialul amintit, dar 
este posibil si din alte materiale, cu 
condiţia de a fi durabile, lucioase, ară- 
mii, astfel munca va fi răsplătită de 
atacurile păstrăvilor, dar și ale cleni- 
lor urcați pe apele de munte. 

Într-o partidă de muscărit pe Brăt- 
cuta, această muscă a fost unica ata- 
cată furibund de păstrăvii indigeni 
care, în acei ani, mișunau prin undele 
reci ale pârâului. Anul trecut, la un 
pescuit foarte scurt pe Crasna Vişeu- 
lui, de numai o oră înaintea înserării, 
am avut plăcuta surpriză produsă de 
doi pistruiaţi, relansaţi în undele ma- 
ramureșene. 

Ajungând la concluzia că musca 
denumită „capra” este cunoscută și de 
păstrăvii din alte ape carpatine, vă do- 
resc succes la bricolat și fir întins. NPR 


Pescuit la muscă artificială 


Molia de iulie 


Text si fotografie TITUS PINTEA 


Știut este faptul că în iunie, de regulă, cad cele mai multe ploi, așa că factorul 
umezeală ne va influența modul în care vom pescui, cu ce vom pescui, dar, mai ales, 
când vom pescui. Evident, muscarii vor încerca nimfele pe apele cu nivele mai ridicate, 
dar sunt moment sau zile în care pistruiaţii, acolo unde mai sunt, vor prefera muștele 
umede pentru că, odată cu ploile de vară, roiurile de gâze vor pica pe oglinda apei, 
plutind pe luciu cu aripile desfăcute, și vor fi ferm apucate de peștii ce vin la masa 


gata servită de mama Natură. 


şa am trăit o partidă de mus- 
A: pe Crișul Repede supe- 

rior, zonă în care, în acei ani, 
salmonidele erau la ele acasă și, ca la 
munte, o furtună iscată în cinci minute 
a așternut pe apă sute ori mii de molii, 
ce n-au mai apucat să se ascundă sub 
frunzele arinilor. 

Spectacolul a fost unic, trăsnete, 
vânt, frunze purtate în înălțimi, apoi 
ropote de stropi cu clăbuci pe luciu au 
pus pe apă un covor de molii de câmp, 
iar ce a urmat a fost un festin al păstră- 
vilor, lipanilor și clenilor ce au curățat 
suprafața de covorul hrănitor în cîteva 
minute. Totul n-a durat mai mult de un 
sfert de ceas. 

Inspirația mea a fost salutară. Mi- 
am legat repede la strună o imitație de 
molie, pe care o prezint în imagine, 
care, la fiece lansare, era atacată, peştii 
crezând că este o altă molie purtată de 
șuvoaiele râului. 

Iată si descrierea acestei muşte- 
molii, cu care am avut capturi după 
ploile de vară. 

Am realizat corpul din mătase de 
culoare bej, pe care am pus o cercuire 
din trei spire de mătase galben-aurie, 
iar de sub corp am lăsat 3-4 barbule din 
coada fazanului. Am făcut peruca din 
pană cenușie-argintie de cocoș, pană 
genetică, contrastul elementelor muștei 
fiind dat de culorile utilizate. Cârligul 
utilizat este nr. 12-14, cu tija mai 
lungă, la aprecierea muscarului. În 
acea partidă doar juniorii muscăreau 
sub covorul de molii inerte purtate de 
șuvoaiele Crișului. 

Fiind într-o vacanţă de 3 zile, pe 
vreme calmă, fără molii căzute pe apă, 
am repetat tentativa, dar cu slabe rezul- 
tate, concluzia fiind că, în partida ante- 
rioară, peștii veniseră la masa gata pusă. 

A doua zi, o răpăială consistentă de 
stropi cu clăbuci, dar fără tulburarea 
râului, cu alte sute de molii picate pe 
râu, mi-a oferit un festival de capturi, 
cu o mare surpriză, un clean de 35 cm, 
ce a sorbit de pe luciu musca mea min- 
cinoasă, atac urmat de un dril susținut 
în șuvoiul iute al râului. Cred că a fost 


MOLIA 


răsplata unei muște de succes, alături 
de vreo 20 de pistruiaţi juniori, retur- 
nati în undele râului. 

În acea mini-vacanţă, cu cazarea si 
pensiunea asigurată în Oltcit-ul Oltena, 
ce m-a purtat mulți ani pe toate coclau- 
rile Marmaţiei, Someșurilor și Apuseni- 
lor, am mai testat trei modele de 
muște, excelente pentru a fi puse în 
strună după o bură de ploaie. În conti- 
nuare, le descriu celor ce nu deţin ca- 
taloage și recomand să le bricoleze. 


GREY SEDGE 

Are corpul din mătase cenușiu- 
plumburie, pe care se aplică o cerclare 
fină de mătase galbenă de nuanţa lă- 
mâiei. De sub corp pornește o codiță 
de 3-4 barbule din pană de cocoș po- 
rumbac și două aripioare de nuanţă 
cenușiu-alburie, din pană de porum- 
bel, și o perucă de cocoș pestriţ ori, 
dacă avem, o perucă din pană des- 
chisă de potârniche. 


RED SEDGE 

Corpul este din mătase de culoare 
vişinie, cu o cercuire de 2-3 spire de 
mătase cenușie, două trei codițe din 
barbule dela coada fazanului și două 
aripi cenuşiu-alburii din pană de po- 
rumbel. 

Cu o perucă din pană de cocoș cio- 
colatiu, avem o muscă cu contrast, 
foarte atractivă. 


BLACK SEDGE 

Este o muscă cu corp din mătase 
strălucitoare neagră, cu 3-4 spire de 
cercuire fină din mătase cenușie. Trei 
barbule din pană de cocoș pestriț vor 
forma codiţa, apoi două aripioare legate 
lângă tija cârligului si o perucă de cocoș 
negru ori ciocolatiu, cu nuanţă închisă, 
ne oferă o muscă bună după ploaie. 

În rest, spor la bricolat și fir întins. 
Nu uitaţi, fineţea execuţiei muștelor și 
fineţea monturii ne garantează ata- 
curi sporite. NPR 

L 4 e 
TO uta tz de prin magazine 
d 
Marukyu AMINO-+, cel mai 
căutat produs de către 
crăparii britanici în 2015! 


Marukyu AMINO+ este un declanșator de hrănire pentru crap, care 
poate fi aplicat atât amestecurilor de nădire, cât și momelilor de cârlig. 
Oferă compatibilitate maximă cu materialele solubile din PVA. Produsele 
au fost testate mai întâi timp de 2 ani, cu rezultate de excepţie. Cum func- 
ționează? Este secretul producătorului nipon Marukyu, dar trebuie să știți 
că amestecul este plin de nucleotide, amino-acizi, uleiuri esenţiale și de- 
clanșatoare de hrănire speciale, cu o mare putere de stimulare. AMINO+ 
este solubil în apă și aderă practic la orice tip de nadă și momeală cu care 
intră în contact, generând, astfel, o gamă de arome care atrag peștii direct 
la momelile din monturi. NPR 

mica publicitate 


Vând armă de vânătoare marca IJ 54 
cal. 12, în stare perfectă, toc, cartușieră 
piele, costum vânătoare, rucsac, cizme, 
la prețul de 14.000 lei. Nicolae Apos- 
tol, tel. 0721-463.538/0241.617.626. 
Vând carabină BAIKAL IJ 223 REM și 
lunetă BUSHNELL 3-9x40, noi, nefo- 
losite, la prețul de 2.000 lei. Tel. 
0787-893.391. 

Vând binoclu NIKON MONARH 
10x56, nefolosit, la preţul de 1.200 
lei. Tel. 0787-893.391. 

Vând armă cal. 12 marca Z.B. și armă 
cal. 16, marca IJ 53. Tel. 0765-771.945. 
Vând BROWNING  SCHOELLER 
PHOENIX, cal.12. Tel. 0722-224.762. 
Vând armă de vânătoare cu ţevi lise 
cal. 12, marca ZB, armă de vânătoare 
cu ţevi lise cal. 16, marca IJ și armă cu 
aer comprimat cal. 5,5 marca GAMO, 
toate în stare bună. Tel. 0765-771.945. 
Vând armă mixtă SABATTI FOREST 
9,3x74-12/76, armă nouă, nefolosită. 
Cadou toc, curea, cartușieră, muniţie. 
Preţ 900 euro. Vând trofeu lup natu- 
ralizat, la prețul de 350 euro. Tel. 
0748-144.314. 


Vânătorul 
și Pescarul 
Moldovei 


Index - 32.876 
12 luni - 150 lei MD 


VPM 


„Societăţi” în loc de... 
„Societate“? 


Fișa de livrare se completează la 
oficiul poștal (localitatea, cod poștal, 
adresa domiciliu, destinatar) 

F.S.P.-1 Cod fiscal 1002600023242 
Întreprinderea de Stat „Poșta 
Moldovei” 


mica publicitate 


IULIE 2016 
VANZARI ZIUA ÎNCEPUTUL PERIOADEI FAZELE LUNII _ SOARE 
FAVORABILE PESCUITULUI RĂSARE APUNE 


Vând ţevi mixte SUHL cu pană, stare 
foarte bună, calibrul 7x57 — 16/70, la 
preţul de 500 euro. Tel. 0745-370.948. 


Cumpăr armă de vânătoare cal. 12, cu 
țevi clasice — juxtapuse. București, tel. 
0722-359.762. 

Cumpăr cartușe alice calibrul 10/89 di- 
ferite mărimi, alice numai armurier/im- 
portator (max. 300 buc.) persoană 
fizică — prin armurier. Cumpăr pentru 
colecţie, numai produs impecabil, ma- 
șină (presă) sertizat/confecționat car- 
tușe de vânătoare. Tel. 0722-598.998. 

VÂNAT RĂNIT 
ION MIHAIU 


Orizontal: 1) Produce numai răni (masc.). 
2) Rană fatală - Vânători cu același rang. 
3) Elan fără coadă! - Nu are deloc sânge 
în el ( fig.). 4) Locurile 2 și 3 la tir! - A intra 
în asociație. 5) Rănit cu vorba - Hrănește 
veverițe. 6) Impresionată de povestea vâ- 
nătorului. 7) Curtea vitelor - Turn neter- 
minat! - Cei din incintă! 8) Sângele... 
pământului - Trage... cu sânge rece. 9) Se 
fac din icre - Teme inversate! 10) Adăpos- 
tește vânătorii înaripaţi - A prinde un 
somn mititel. 

Vertical: 1) Cerere către șef. 2) Îţi rănesc 
simțurile (fem.) - Cap la cap! 3) Arată că 
nu - Specifice vânătorilor de la sat. 
4) Grai! - Provenit din fauna Aticii - Jumă- 
tate din armă! 5) Primul vânător - Trag 
primele! 6) Precum o pușcă automată 
(fem.). 7) Prinde vânatul rănit - Bubuitură 
în aer fără glonţ. 8) Vânătorul de păcă- 
toși. 9) Două, trei alice! - Bun pentru 
vânat iepuri. 10) Vânători cu mâinile pe 
coarne. 

15 cuvinte 
Text anunt: 


sesesesosesosesososososososesososososososososesoseso | Doresc să mă abonez la revista VÂNĂTORUL ȘI 
secsessscesecesesesesessecssesscesesssessesscesesesese | PESCARUL ROMAN pe O perioadă de 12 luni (2016). 


ai Baal oala dă dea Sea alaiaia)aeiă L Baiat ua | PRENUME 


Data: gauriana hasa at sa I Adresa la care doresc sà primesc revista este: 


Semnatura 
Am achitat suma de 


Ordin dé plata, NY: saca ganana dna tao Dai aa Daca 
Mandat poștal, Ni- sie acieate inecat a na vana a sE Rre aaa darea 


Adresa redacției: AGVPS din 
România, București, Calea Moşilor 
Nr. 128, Sector 2, Cod 020882 


Plata se va face în Contul RO23RZBR 0000 0600 0066 7242 deschis la 
Raiffeisen Bank — Agenţia Moșilor. AGVPS din România, C.I.F. nr. 24251140. 


PUBLICITATE 


CANISA CERNICA 


AUTORIZATĂ SUB NR. 0115-1F/18.11.2013 


Sunt disponibili pentru vânzare, câini de vânătoare 
şi căţei din părinți folosiţi la vânătoare, după cum urmează: 


° o femelă de copoi ardelenesc, 
antrenată pentru vânătoarea 
de mistreți, în vârstă de 2 ani 
și jumătate; 

e o femelă de jagdterier sârmos, 
în vârstă de 2 ani și jumătate; 

e o femelă de copoi ardelenesc, 
născută în data de 26.05.2015; 

e un mascul de tekel sârmos, 
născut în data de 10.09.2015; 

° 8 căţei de copoi ardelenesc, 
născuţi în data de 2 mai 2016. 


Câinii și căţeii precizaţi 
vor fi livrați 

cu atestate de proveniență 
şi carnete de sănătate. 


Preţul de vânzare este de doar 500 lei, 
cu TVA inclus în preț. 


Doritorii se pot adresa d-lui Gelu Pintilie, 
la tel. 021-2'70.80.60 / 0727-985.219 sau d-lui tehn. Florin Buzatu, la tel. 0732-333.113. 

CZ 557 LUĂ 


Cum să erggzi o earabină perfectă, modernă? la cincizeci dg ani de experienţă şi tradiţie, amestecă ea 
eglg mai noi proigetg si proegsg tehnologieg, asezongază ea eglg mai grozave idei bazate pe abilitatea 
de a asculta egrintglg consumatorilor-ţintă. Rezultatul gstg seria CZ 557. 

Este ultimul model lansat pg piaţă, model proigetat pg baza feed-backului primit dg la utilizatorii fideli 
dg CZ. Este o carabină proigetată pentru vânătoarega la goană, având ţeava mai scurtă si o serie dg 
îmbunătățiri. 


Prineipalelg deosebiri față de modelul 550 sunt: 


- Gheară extraetoare amplasată în capul înehizălorului împreună ea un 
270 (0 £ ealibrg: | bolț ejector. 

; - Mgcanism de deelanșare cu trăgaci fără accelerator dar cu plajă de 
reglare mult mai largă 
- Înălțător cu reglaj pe orizontală 
- Cătare cu fibră şi reglaj pe vertical 
- Siguranţă cu două poziții 


E Înehizător simplificat 
< 
» 


CZ 527 LUX 


Reprezintă stilul tradițional European dg armă cu aparate dg ochirg 
dgschisg, cu un pat Bavarian din lemn dg nae turegse 

fire sistemul dg închizător Mausegr, redus la seară destinat eglibrelor 
uşoarg, cu magazie detaşabilă, ţevi forjate la reeg. Mecanismul dg 
dgelanșareg gstg cu un singur trăgaei, reglabil pentru presiune si cursă, ea 
accglgrator. Siguranța bloehgază trăgaciul şi în aeglași timp închizătorul 
în poziţig închis. Partea superioară a culatgi a fost frezată cu prisme 
pentru suporţi de lungtă dg 16 mm. 


po Frodusele pot fi achiziționate în magazinul nostru din Oradea sau de la unul din distribuitorii noștri din fară. 


Decebal 96, Oradea, Romania 
www. huntershop.ro 


ÎN PROGRAMUL LUNII IUNIE 


FIStIING È Hu RANS 


CARP THEATRE 


Snes The One 


Concursuri de pescuit la crap există foarte multe, dar o doamnă care să” d lupte cot cot la cot cu 


individuală de 4 de ore și un hu ma ke 


